Genitalen mutilazioa ekidinez | OsatuBerri\nGenitalen mutilazioa ekidinez\nOsakidetzak emakumeen genitalen 129 mutilazio-kasu erregistratu ditu azken bi urteotan, guztiak migrazioaren aurretik egindakoak. Emakundek, Osasun Sailak eta Osakidetzak nabarmendu dute «eraginkorrak» direla mutilazioari aurrea hartzeko neurriak. Durangoko Udalak eta Durango-Landakoko Osasun Zentroak lau urte daramatzate elkarrekin lanean interbentzioak egiten: neskatoak «babestea» dute xede.\nEz dago datu zehatzik esateko munduan zenbat emakumek sufritzen duten genitalen mutilazioa. Halere, UNICEFen arabera, gaur egun bizirik dauden 200 milioi emakumek baino gehiagok jasan dute praktika hori, eta beste asko hil egin dira. EAE Euskal Autonomia Erkidegoan ere egon badaude genitalen mutilazioa sufritu duten emakumeak. 2018 eta 2019 urteetan, 129 kasu hauteman eta erregistratu ditu Osakidetzak: 67 kasu 2018an eta 62, berriz, 2019an. Kasu horietako hogeita bat 14 urtetik beherako neskei hauteman dizkiete. Mutilazio guztiak migrazioaren aurretik egindakoak izan direla azaldu du Osakidetzak. Urteak dira medikuei formakuntza ematen zaiela emakumeen genitalen mutilazioaren inguruan, eta saio horietan ikasitakoa praktikan jartzeko beta ere izan dute zenbait profesionalek. Esaterako, elkarrekin dihardute Durangoko Udalak etaDurango-Landakoko Osasun Zentroko Pediatria sailak, herriko neskatoak babestu eta euren familiak kontzientziatzeko helburuarekin.\n«JARDUNALDI HORIETAN AURKEZTU ZITUZTEN GENITALEN MUTILAZIOA SUFRITZEN DUTEN EMAKUME MIGRATZAILEEN KOPURUAK, EAEKO HERRIENAK, ETA DURANGO HIRUGARREN POSTUAN ZEGOEN ZERRENDA HORRETAN» Nekane Morato\nOsakidetzak emakumeen genitalen mutilazioaren inguruan emandako datu horien artean, ordea, argi izpi bat dago; izan ere, azken bi urte hauetan ez dute jakinarazi edo erregistratu mutilazio kasurik opor-garaian eginik edo bisitan jatorrizko herrialdera joatean. Gauzak horrela, Emakunde Emakumearen Euskal Erakundeak eta Eusko Jaurlaritzako Osasun Sailak eta Osakidetzak ondorio nabarmen bat atera dute: «eraginkorrak» dira EAEn emakumeen genitalen mutilazioari lan-esparruan aurrea hartzeko neurriak.\nOsasun-zentroek esku-hartze zehatzak dituzte arriskuan egon daitezkeen neskak beren jatorrizko herrialdeetara joaten direnerako. Hain zuzen, oporretara joan baino lehen, neskaren familiari dokumentu bat sinatzeko eskatzen diote: ‘Prebentziozko Konpromisoa’. Dokumentu horrek zehazten duenez, familiak neskatoaren segurtasuna bermatu behar du, eta jatorrizko herrialdetik EAEra mutilatu gabe itzuliko dela. Bestalde, Osakidetzak eta Emakundek nabarmendu dutenaren arabera, Bizkaian, Gipuzkoan eta Araban arriskuan egon daitezkeen emakumeen kopurua «nahiko mugatua» da, eta «nahiko lokalizatuta» dago.\nFamilia bakoitzaren errealitatea berezia da, eta garrantzitsua izan ohi da kasuak bertatik bertara eta behar bezala ezagutzea neskatoei eta familiei laguntza eskaintzeko. Hartu-eman hori ondo baino hobeto ezagutzen du Nekane Morato medikuak. Pediatra da Durango-Landakoko Osasun Zentroan (Bizkaia), eta Osakidetzak emakumeen genitalen mutilazioaren inguruan egindako jardunaldi batzuetan parte hartu eta gero hasi zen arriskuan zeuden neskekin eta familiekin lan egiten. «2016ko otsailaren 17an hasi nintzen lanean, Bilbon, genitalen mutilazioaren inguruan antolatutako jardunaldi batera joan ostean. Jardunaldi horietan aurkeztu zituzten mutilazioa sufritzen duten emakume migratzaileen kopuruak, EAEko herrienak, eta Durango hirugarren postuan zegoen zerrenda horretan».\nHerrian bertan zegoen arazoaz jabetuta, Pediatria saileko lankideak sentsibilizatu zituen Moratok, eta Durangoko Udalarekin jarri zen harremanetan. Saiakerak bere fruituak eman zituen, eta horrela abiatu zuten emakumeen genitalen mutilazioaren interbentzioa Durangon bertan. Nabarmendu du neskatoak «babestea» dela langileen helburu nagusia, eta medikuen eta udalaren koordinazio-lana «ezinbestekoa» dela horretarako. Esku-hartze horrek bi maila dituela azaldu du Moratok: batetik, prebentzio-kontsulta indibiduala egiten diete osasun-zentroan bertan arriskuan egon daitezkeen neskei; horien artean, mutilazioak praktikatzen dituzten herrialdeetako neskei nahiz familian mutilazioa sufritu duen emakumeren bat duten jaio berriei; bestetik, udaletxean prebentzio komunitarioa egiten dute, ‘Emakumeen genitalen mutilazioa ekiditeko osasun-agenteak’ izeneko programaren barruan, udaleko immigrazio teknikari Verónica Redondok eta Auzolan Asistentzia Psikosozialak gidaturik.\n«OSAKIDETZAK ARGITARATUTAKO GIDARI JARRAITUZ, FAMILIAK GENITALEN MUTILAZIOAREN INGURUAN SENTSIBILIZATU, HEZI ETA INFORMATU EGITEN DITUGU» Nekane Morato\nMoratok 5 urte baino gutxiagoko hogei neskato artatu ditu kontsultan, hamabost emakume mutilatuen alabak guztiak. 25-40 urteko emakumeak dira ama horiek, eta Afrikako herrialde batetik baino gehiagotik etorriak: zortzi Nigeriatik, lau Malitik, bat Ginea Bissautik, bat Senegaldik eta beste bat Gineatik. Hamabost emakume horietatik hamarrek udaleko programan parte hartu dutela adierazi du, Nigeriatik eta Malitik etorritakoek, hain zuzen. Kontsultan, neskatoen gurasoekin ere lan egiten duela azaldu du pediatrak: «Osakidetzak argitaratutako gidari jarraituz, emakumeen genitalen mutilazioaren inguruan sentsibilizatu, hezi eta informatu egiten ditugu familiak. Gainera, mutilazioak ekar ditzakeen ondorio legalen inguruko informazioa helarazten diegu gurasoei, eta prebentziozko konpromisoa sinatzen dugu gurasoekin batera. Horrez gain, arriskuan dauden alabak dituzten hamabost emakumeren berri eman diot udalari».\nNola jardun jakiteko\nOsasun eta Hezkuntza Sailaren eta Emakunderen elkarlanari esker, hobekuntzak izan dira, hein handi batean, emakumeen genitalen mutilazioari aurrea hartzeko orduan. 2016an, diagnostiko bat egin zuten aurrena, egoera nolakoa zen jakiteko, eta, horren ondoren, osasun-arloan jarraitu beharreko protokoloa definitu zuten bi argitalpenetan: Emakumeen genitalen mutilazioa. Euskadiko osasun sisteman gomendatutako jardunen gidaliburua eta Esku hartzeko oinarrizko printzipioak.\nGidaliburu horietan azaltzen da nola jokatu behar duten osasun-arloko langileek, neska gazte horien hezkuntza-komunitateak, gizarte-zerbitzuek eta etorkinen elkarteek horrelako kasurik antzemanez gero. Horrez gain, prestakuntza-saioak jaso dituzte langileek, Moratoren kasuan bezalaxe.


Zuzenketa literarioaz — Eibar.ORG | Eibarko peoria\nHemen zaude: Hasiera / Blogak / Nire uste harroan / Zuzenketa literarioaz\nXabier Mendiguren 2004/11/05 09:08\n(Udaberrian, EIZIEk eta IZOk "Itzultzaile Elkarteak eta Gasteizko administrazioko Itzulpen Zerbitzuak" testuen zuzenketaz antolatutako jardunaldian eman nuen hitzaldia, idatzizko moldaketan oraintsu Senez aldizkarian kaleratu dena)\nBat. Testuen kalitatea argitaletxe batean\nArgitaletxe baten egitekoa testuak plazaratzea da, eta testu horien kalitateak epaitzen du argitaletxearen lana. Beraz, testua zaintzea eta behar bezala aurkeztea, gure kasuan ez da apaingarri huts edo borondate oneko keinu: testuaren kalitatea gure bisita-txartela da, gure mailaren bermea, baita gure harrotasuna eta izateko funtsa ere.\nTestu-kalitate horretan, esan beharrik ere ez dago, ezinbesteko urratsa da zuzenketa. Zehatzago esanda, azken pausoa da; azkena den aldetik, beharbada ez inportanteena, askoz probetxuzkoagoa izango baita testu-sortzaile itxurazkoak izatea munduko zuzentzailerik onena baino; alabaina, hortxe dugu gauzak txukuntzeko azken aukera, hortik aurrera alferrik izango da damua, eta horregatik da berealdikoa zuzenketaren garrantzia.\nArgitaletxeetan badira etxe barruan egiten diren lanak eta kanpora ateratzen direnak, eta ez dago aldez aurretik esaterik zein non egin behar den. Administrazioa, fotokonposizioa, ilustrazioa, zuzenketa... Enpresa edo talde bakoitzaren erabakia da barruko antolamendua, nork bere neurriaren, gaitasunen eta zaletasunen arabera, baina guri hemen dagokigun arloaz esan nahi nuke oso kontuz ibili behar dela zuzenketarekin, ezin dela nolanahi eta noranahi atera.\nGurean, salbuespenak salbuespen, zuzenketa gehienak etxean bertan egiten saiatzen gara, etxekook hartzen dugu ardura hori geure gain eta geu bihurtzen gara, horrenbestez, testu horien kalitatearen erantzule eta bermatzaile.\nBi. Testuen jatorria: enkarguzkoak eta berez iritsitakoak\nArgitaletxeetan testuak plazaratu eta argitaratu bai, baina gehienetan ez ditugu geuk sortzen. Neurri handi batean, kaleratzen dugun masa idatzia argitaletxetik kanpo sortu ohi da, eta jatorriaren aldetik bitan sailka ditzakegu testu horiek: enkarguz datozenak, eta eskatu gabe iristen direnak. Enkarguzkoak izan ohi dira, adibidez, ikasliburuak (nekez bururatuko zaio inori laugarren mailako matematikako liburu bat bere kasa asmatzea), baita itzulpenik gehienak ere. Berez iritsiak izan ohi dira, berriz, literatur sorkuntzazko lanak: ipuin-bilduma nahiz eleberriak, poesia zein saiakerak.\nBerez iritsitako lan horiekin, argitaletxeak aukera dauka beti onartzeko edo atzera botatzeko. Erabaki horretan mila faktore nahasten dira: lanaren interesa, originaltasuna, nortasuna, haria, hizkuntzaren ederra, zuzena, grazia... dena dela, gure jardunetik kanpo geratzen da gai hori. Gauza batean loturik doaz hala ere: hizkuntza kaxkarra duten lanak atzera bota ohi dira sarritan, akats horregatixe; bestelako kontuengatik onartuz gero, berriz, hamaika lan izaten dira gero, berez herren etorri dena zuzentzen.\nEnkarguzkoak, normalean, atera egin behar izaten ditu argitaletxeak, horretarako konpromisoa hartzen baitu lan bat inori eskatzean. Berez ez luke hala behar baina maiz gertatzen da ustez txukun etorri behar zuen lana kaxkar samarra izatea; burua makurtu eta hurrengorako kontuak atera beste erremediorik ez du izaten halakoetan argitaletxeak, non eta delako testua ez den zeharo eta guztiz aldrebesa, halakoak ere izaten baitira aldian behin.\nHiru. Editorearen lana\nArgitaletxeaz ari naiz etengabe. Dena dela, beharbada ez da lekuz kanpo egongo terminologiazko bereizketa bat egitea. Ingelesez publisher/editor hitz parea argi bereizten dute. Publisher litzateke negozioaren arduraduna, nolabait esanda, eta editor, berriz, lan zehatz bat txukuntzeko ardura hartzen duena. Gure artean nahasian erabili ohi dira editore eta argitaratzaile nahiz argitaldari hitzak. Hala ere, artikulu honetan editore berba erabiliko dut aurrerantzean, honen lanaz jardungo baitut hemendik aurrera.\nZer egiten du editoreak? Testu bat "dela aurrez eskatua, dela berez etorria" onartuz gero, testu berori hobetzen saiatu beharko du. Labaina izan liteke hobetze kontu hori, hobe beharrez makina bat lardaskeria egin liteke-eta, baina printzipioz pentsa dezagun badakigula zertan ari garen eta ondo samar egiten dugula geure lana.\nTestuaren hobetze hori maila askotan egin daiteke, mugagabeak baitira bai testuak sor ditzakeen arazo-motak bai editorearen esku luzeak ukitzen ahal dituen alorrak: edukia, haria, ulergarritasuna, egokitasuna, estiloa, jatortasuna, gramatika, ortografia, ortotipografia... Azken hirurak (beharbada azken laurak) dira espresuki zuzenketaren egitekotzat jo ohi direnak, baina etenik gabeko continuum bat dago, nire ustez, idazlanaren mamitik hasi eta komen ondoko espazioraino.\nEditoreak, zuzenketa-lanak antolatzean, dena bere gain har dezake, edo bi maila bereizi eta pertsona diferenteen esku utzi: batak hartuko ditu testuaren eduki eta funtsari dagozkionak (editore deitu ohi zaionak, eskuarki), eta besteak hizkuntzarekin lotuak.\nLanen banaketa hori egiten denean ez da arraroa zuzentze linguistiko hau enpresatik kanpora ateratzea. Baina, kanpora aterata ere, azken orraztu bat argitaletxean bertan egitea komeni da, nik uste. Gure produktu diren liburuen kalitatea zaindu eta ziurtatu nahi badugu, geuk kontrolatu beharko dugu ahal den estuen, bestela hitz hutsala bihurtzen da kalitate-kontrola.\nGainera, ezin dugu ahaztu azpikontratazioaren arriskua. Orain arte esandako guztiarekin argi geratuko zen zein inportantea eta kontuz ibiltzekoa den zuzenketa-lana. Pertsona fidagarri bat behar izaten da horretarako. Eta pertsona diot, ez enpresa. Lagun batek ederki egiten duena ondoan dagoenak erdipurdi egingo baitu, teorian biek kalifikazio bera izan arren. Gaurko egunean, berriz, denok dakigu lana txukun egiten duenak gainezka izaten dituela maiz eskariak, eta pilaketa horregatik normala ere bada lanaren zati bat beste baten esku uztea.\nLau. Ikasliburuen berezitasun batzuk\nIkasliburuen berezitasun handienetakoa da edukiak guztiz baldintzaturik daudela: legezko irizpideak daude, pedagokikoak eta bestelakoak. Kontu gehienak aldez aurretik eztabaidatuak eta erabakiak daude eta, beraz, editoreak ezin du mamian muturra sartu.\nEditoretza normalaz gainera, material hauen beste ezaugarri bat irudien ugaria da: argazki, marrazki, mapa, grafiko eta abar sartu behar izaten da, eta horrek sarritan testua aldatu beharra dakar, ezinbestean: laburregi geratu delako, edo luzeegi, edo irudiarekin desegoki.\nEskolako liburugintzaren bereizgarrietan, eta zuzenketaz ari garen neurrian, ezin aipatu gabe utzi EIMA (jardunaldi hauetan hitzaldi oso bat eskaini zaionez ez dut azalduko zer den eta nola jarduten duen). EIMAren zuzentze-lanak ez du ordezkatu behar argitaletxearena, honek liburuak txukun aurkezteko erantzukizuna baitu. Hala ere, gure kasuan bederen, egia da aldian behin, presaren presaz gabiltzala-eta, azken orrazketa egin aurretik bidali izan ditugula testuak EIMAren kontrolera, eta EIMAk berea egiten zuen bitartean egin dugula guk geurea. EIMAko hizkuntz teknikarien lanarekin eta irizpideekin, berriz, pozik gaude, zorroztasun-beharra baitago arlo honetan, nahiz eta egia izan, halaber, moda kontuek ere eragin handitxoa daukatela.\nBost. Literatur testu baten zuzenketa\n(Adibide praktiko izenik gabeko bat landu zen hitzaldian, baina ez da oso gisakoa idazle baten lanaren zuzenketa jendaurrean erakutsi eta inprimaturik uztea. Aski bedi ondorio nagusia ateratzea: zuzentasun gramatikalaren eta edukiaren artean eremu luze eta jori bat zabaltzen da: estiloarena, eta ez da batere erraza egin beharreko zuzenketak zedarritzea edo sistematizatzea, literatur testuaren mila ñabardura hartu behar baitira aintzat).\nSei. Egile/editore harremana\nLiteratur obrari dagokionez, egilearen lagunik onena bihurtu behar du editoreak. Hau da: eztabaidatu egin dezakete askotan, kontra egingo dio batzuetan, errieta ere bai inoiz, baina editorearen interesik handiena testua ahalik eta onena izatea da, eta, alde horretatik, egilearen aliaturik minena da. Testua argitaratu aurreko zuzenketen eta aldaketen historia, berriz, aitortzako sekretu antzeko bat da, bien artean geratzen dena. Egileak xehetasunik kontatu nahi badu, libre du; editoreak ez.\nEsan beharrik ez dago, bestalde, editoreak egiten dituen aldaketetan idazlearen adostasuna behar duela; hala ere, horrek ez du esan nahi koma bat jartzen duen aldiko galdetu behar dionik. Zehatzago esanda: idazleen arabera, batzuek milimetroraino kontrolatu nahi izaten dute testua, eta beste batzuek konfiantza zabala eskaintzen diote editoreari, bere ustez aldatu beharrekoa lasai alda dezan. Batzuekin eta besteekin desberdin jokatu behar da: itsuskeria litzateke lehenengo motakoei ezer esan gabe zerbait ukitzea, eta gogaikarria litzateke bigarren motakoei zirtzilkeria bakoitzaz galdezka joatea.\nBeraz, tipologia zabal hori kontuan hartuta, bataz bestekoa eginda adieraziko dut zer kontsultatzen den eta zer ez. Lehen azaldu dudan continuum hura hona ekarrita, zenbait eta edukiari lotuago egon kontu bat, orduan eta beharrezkoagoa da egilearekin hitz egitea. Ezin da inoiz aldatu mamiari, egiturari, pertsonaiei edo mezuari dagokien ezer idazlearen baimenik gabe; beste muturrean, ortotipografiazko kontuak bete beharreko konbentziotzat jotzen ditugu eta ez ditugu inoiz kontsultatzen. Tartean geratzen dira estiloa, jatortasuna, gramatika eta ortografia. Horietan idazlearen ezaugarrien eta zuzenketarako daukan gogoaren arabera erabakiko dugu zer kontsultatu eta zer ez, kontuan harturik betiere azken hitza idazlearena dela, eta hark eman behar diola oniritzia inprimategira bidaliko den testuari.\nLiteraturazko testu inportanteak aldatzeko modua du beraz editoreak. Horrek ahaltsu sentiaraz dezake, beharbada, baina apal jokatu beharra dauka, beti. Irizpide propioak eta nortasuna behar ditu, idazle onenari ere aholku emateko, baina gogoan izanik sortzailea dela protagonista bakarra, eta editoreak itzalean geratu behar duela. Bere lanak harrotasuna sortzen badio, barrurako gorde dezala, eta ez dezala inoiz harrokeria bihur.\nHorrenbestez, nire ikuspegian bederen, eginkizun artistikoa ez dakit baina artisauarena behintzat bada editorearena; alde horretatik, oso zaila automatizatzeko, eta ezinezkoa makinek ordezkatzeko. Hala ere, horrek ez du esan nahi ikasi ezin denik. Aitzitik, jakintza sozializatzea komeni dela uste dut nik, eta testuen hobekuntza auzolanean ari garela lortzen, hainbat jenderen lanari esker: tresna informatikoak garatzen dabiltzanak, hiztegigileak, bestelako foroetan dihardutenak... Izan daitezela jardunaldi hauek ere auzolan horretan lagun.


Kaukasoar arraza edo "zuria" erabili izan da Europa, Ipar Afrika, Afrikako Adarra, Ekialde Hurbila, Erdialdeko Asia eta Hegoaldeko Asiako jende multzo zenbait nahiz guztiak izendatzeko. Historikoki, eskualde handi horietako biztanle guztiak deskribatzeko erabili izan da terminoa, azalaren kolorea kontuan hartu barik batzuetan. Kontzeptua 1800 inguruan Johann Friedrich Blumenbach zientzialari eta antropologo klasiko alemaniarrak garatu zuen.\nKaukasoar arraza edo "zuria" erabili izan da Europa, Ipar Afrika, Afrikako Adarra, Ekialde Hurbila, Erdialdeko Asia eta Hegoaldeko Asiako jende multzo zenbait nahiz guztiak izendatzeko. Historikoki, eskualde handi horietako biztanle guztiak deskribatzeko erabili izan da terminoa, azalaren kolorea kontuan hartu barik batzuetan. Kontzeptua 1800 inguruan Johann Friedrich Blumenbach zientzialari eta antropologo klasiko alemaniarrak garatu zuen. (eu)


Parte-hartzea bultzatu bai, baina nola?\nElkarteetan, entitateetan, taldean... zaila egiten zaigu jendearen parte-hartzea aktibatzea. Dinamizatzeko, mugimendua sortzeko eta talde kohesioa eta partaidetza indartzeko teknikak eta teoriak izango dira ikasgai nagusiak ikastaro honetan.\nSexualitate anitzen inguruko ikastaroa\nSexualitatea denoi ergiten digun esparrua da. Pertsonaren egunerokotasunean presente dagoen arloa... mintza gaitezen eta ikas dezagun sexualitate anitzez.\nAuzokoek ikusi didate portalean txiza egiten\nLeirek deitu du Eibartik. Auzokoek portalean txiza egiten ikusi dute, eta orain salaketa jarri nahi diote.\nFrom: Mari Maistra\nHezkidetzan aditua ikastaroa berrikuntzekin dator\n7 urteko ibilbidea du atzetik ikastaro honek, eta urtez urte edukiak eta programak egokitzen eta fintzen aritu gara. Feminismoan eta hezkuntzan sakontzeko interesa duen edonori zuzendua dago.\nHeziketa premia bereziak astialdian ikastaroa\nGaiarekin kezkatuta? Astialdian aniztasuna praktikara eramateko tekniken eta ezagutzen beharra duzu? Zorteko zaude orduan...\nAstialdiko begirale edo zuzendari ikastaroa egin nahi?\nAstialdiko begirale eta zuzendari ikastaroak kudeatzen ditu Bego Gonzalezek. Astialdi eskolako arduradunak hitzez azaltzen dizkigu bideo honetan zehetasun batzuk.\nJoxe Rojas 2013-09-14 19:07\nBeste gailu asko bezala, telefonoak ez dituzte egiten asko irauteko. Sarritan haien osagaietako bat soilik hondatuta bota behar izaten ditugu, eta horrek ingurugiro arazo larriak sortzen ditu. Phonebloks kontzeptuak telefono modularrak sortzea proposatzen du, zatika aldatu, berritu eta konpondu daitezkeenak.\nMartxoaren 29ko grebagatik epaituak izango diren lau gazteen alde mobilizazioak deitu dituzte\nArgia 2013-09-04 00:00\nBilboko lau herritar iazko martxoaren 29ko greban ustez Ertzaintzari eraso egiteagatik epaituak izango dira hurrengo astean. Fiskaltzak guztira 42 urteko espetxe zigorra eskatzen du haietako hirurentzat. Honen aurrean Grebalariak aske! Plataformak mobilizazioak deitu ditu.\nBilboko AEK 2013-09-03 17:54\n2013-2014 ikasturteko MATRIKULA ZABALIK HABE azterketak 2. deialdia – AHOZKOaren LANKETARAKO ikastaro berezia ORDUTEGI eta MAILA GUZTIAK / Todos los cursos y niveles Cursos de 5, 4, 3, 2 o 1 día a la semana IKASGEL@ (Auto aprendizaje, BOGA programa) Perfiles lingüísticos de HABE / HABEko mailen egiaztapena 1. maila (B1), 2.maila (B2), 3. maila\nEuskalduna izatea nekeza da bai, baina laster etorriko da Marimaistra, dena samurrago egitera!\n‹‹ Aurrekoak 1 2 3 4 ... 2579 2580 2581 2582 2583 2584 2585 2586 ... 2608 2609 2610 2611 Hurrengoak ››


Udala (eu) - Sorapedia\n1 Foru garaia: 1343tik 1845 arte\n1.1 Hasierako urteak (1343-1499)\n1.2 Sistema zaharra (1499-1695)\n1.3 Milaristen errejimendua (1695-1766)\n1.4 Herritar arruntak sartu zirenekoa (1766-1845)\n2 Konstituzionalismoa: 1845tik 1936 arte\n2.1 Borboiak (1845-1931)\n2.2 Errepublika (1931-1936)\n3 Frankismoa: 1936tik 1978 arte\n4 Gaur egun: 1978tik hona\nForu garaia: 1343tik 1845 arte\nSoraluzeko Udala ia 500 urteetan Foruen arabera antolatu da. Hala ere, antolaketa hau ez da gauza finkoa izan, hainbat aldaketa eta bilakaera izan zituen. Lau aro nabarmen daitezke: hasierako urteak (1343-1499), 1499 ordenantzak (1499-1695), milaristena (1695-1766) eta herritar arruntak sartu zirenekoa (1766-1845).\nHasierako urteak (1343-1499)\nSoraluze zaharrak alkateak izan zituen hiribildua sortu baino lehen: lau urte aurretik (1339) Pedro Ruyz de Aguirre izenekoa agertzen da eta.\nPlacencia de Soraluze hiribildua 1343 urtean sortu zen, Alfonso XI erregeak hiri-bildua antolatzeko agindu zuenean. Logroñoko Forua eman zion lege gisa, eta bertan hiru kargu aipatzen dira: epailea (merino), alkateak eta borreroa (sayón). Kargu hauek ez zituzten biztanleek aukeratzen, erregeak baizik; edo, hobeto esateko, bere ordezkoak.\nBost urte geroago Alfonso XI-k hiribilduei emandako foruak egokitu eta hobetu zituen (Ordenamiento de Alcalá, 1348), besteak beste herritarrei alkatea aukeratzeko askubidea aitortu zielako.\nHerritar guztien batzarrari "Udal Orokorra" esaten zioten, eta "udalkide" bertaratutakoei. Udalkidea izateko gizona izan behar zen, 30 urte baino gehiagokoa eta kaparea.\nUdal Orokorra oso gutxitan biltzen zen, gai edo arazo larrietan erabakitzeko; eta urtean behin ordezkariak aukeratzeko. Ordezkari multzo honi "Udal Itxia" esaten zioten.\nSistema zaharra (1499-1695)\n1499ko ordenantzen jasotzen zuten sistema hau. Aspaldikoa zela esaten zuten eta, beraz, 1499 baino lehenagotik.\nBost pertsonek osatzen zuten udal gobernua: alkateak, hiru errejidorek eta sindiko-prokuradoreak. Honetaz gain, erabaki garrantzitsuenak herri-bileretan hartzen ziren: Udal Orokorrak. Izendapenak egiteko Udal Orokorra urtean behin izaten zen, San Miguel egunean, irailak 29an.\nZortzi hautesle izaten ziren, eta urte batekoek hurrengo urtekoak izendatzen zituztenez, oso bizkor sistema endogamikoa egin zen: Udala familia bakar batzuen eskutan geratu zen, gainontzeko udalkideen haserrea piztuz.\nMilaristen errejimendua (1695-1766)\nSistema guztiei zabaltzeko asmoz, 1695.eko ordenantza berriak egin ziren. Alde batetik denok izan zitezkeen hautesle eta hautagai (den denak ez, 30 urtetik gorako gizon kapare guztiak baizik), baina baldintza berri bat ezarri zuten: partaide izateko milarista izan behar zen; modu honetan hautesle kopurua asko murriztu zen, aberatsenak bakarrik geratu ziren. Eta beste aldetik "Errejimendua" ezarri zen; hau da, gero eta erabaki gehiago hautetsien eskutan uzten ziren, Udal Orokorrari eskumenak kenduz.\nHautetsiak aukeratzeko sistema bitxia izaten zen. Hasieran, udalkideek kapare zerrenda egokitzen zuten. Gero, guztien artean lau hautesle zozketatzen ziren. Lau hautesle hauek kargu bakoitzeko izen bana proposatzen zuten, eta kargua lau izenen arteko zozketaz aukeratzen zen.\nSistema hau oso itxia zen, Agustín de Azcárate herriko eskribauak osatutako 1746ko erroldan 46 milarista agertzen dira (25 kalean eta 21 baserrietan), 153 ez-milarista (103 kalean eta 50 baserrietan) eta 108 kanpotar. Udalan parte hartu dezaketenak gizonen %15a dira, eta andrak eta gizon gazteak kontutan hartzen badira, %5 edo %7 besterik ez.\nKudeaketa aldetik, gaur egunekoekin alderatuz, desberdintasun handiena janarien eta edarien horniketa zen. Orduan, Udalak (milaristen eskuetan) zeukan jaki nahikoa eta merke eskuratzeko ardura, beharbada gehienezko prezioa ezarriz: ardoak, ogia, garia, haragia, arraina... Baina uzta urriko urteetan, esateko, lur jabeek (milaristak denak) nahiago zuten garia kanpora eramatea garestiago saltzeko. Arazo hauek eragin zituzten matxinadak, 1766ekoa kasu.\nHerritar arruntak sartu zirenekoa (1766-1845)\nMatxinaden eraginez, Carlos III erregeak auto acordado izenekoa atera zuen, udal batzarretan herri ordezkariak sartzeko (1766/05/05).\nAurrerantzean, Soraluzeko udalbatza zortzi lagunek osatzen zuten. Alde batetik aurreko bostak, milaristek aukeratuak: alkatea, sindikoa eta hiru errejidore. Eta beste hiru berri, herritar arruntek hautatuak: arrunten diputatuak hornigaiekin arduratuko ziren, eta pertsonen sindikoa herritar arrunten bozeramailea izango zen.\nSistema honek bi eten izan zituen. Lehena Jose I-rekin izan zen (1808-1813), eta bigarrena Hirurteko Liberala etorri zenean (1820-1823). Bietan sufragio unibertsala ezarri zuten, baina ez zuten asko iraun.\nKonstituzionalismoa: 1845tik 1936 arte\n1840tik aurrera Foruak deuseztu zutenez, 1845ko Udal Legea onartu zutenean, Soraluzen ere (eta gainontzeko Euskal Herrian) ezarri zuten.\nSistema foralarekin baziren alde garrantzitsuak: alkateek epaile ahalmenak galtzen zuten, udal orokorrak desagertzen ziren, zinegotzi guztiak berdinak ziren, hautesleak zergadun aberatsenak izango ziren (hau da, errentaren arabera) eta alkatea gobernuaren ordezkaria izango zen.\nHurrengo urteetan udal lege berriak izan ziren, moderatu edo aurrerakoiek ezarrita. Moderatuekin hautesle kopurua murrizten zen eta alkatea gobernuak izendatzen zuen; aurrerakoiekin, berriz, hautesle kopurua zabaltzen zen (baina ez asko) eta zinekotziek aukeratzen zuten alkatea.\nUdala oligarkiaren menpe jarraitzen zen. Sistema foralarekin hautesleak (kapare milaristak) helduen %5 eta %10rren artean bazegoen, sistema berriarekin hautesleak %1a (udal lege moderatuak) edo %3a (udal lege aurrerakoiak) izaten ziren.\nSistemak eten bikoitza izan zuen: Seiurteko Demokratikoa (1868-1873) eta bigarren karlistada (1873-1876). Gero, Borboien errestaurazioak aurreko sistemaren antzekoa ezarri zuen.\nSufragio unibertsala, Seiurteko Demokratikoak ezarria eta gero ezabatua, 1890an aitortu eta 1907an ezarri zuten, beti gizonentzat.\n1931ko apirilak 12ko udal hauteskundeek Errepublikari bidea zabaldu zioten. Soraluzen ezkerrekoek inpugnatu zutenez, epaileak batzorde kudeatzailea izendatu eta hauteskundeak errepikatu ziren. Hauteskunde haiek jeltzaleek irabazi zituzten (10 zinegotzietatik 7 lortu zituzten).\n1933 urtean Soraluzen ez zen udal hauteskunderik egin (errepublika garaian errepikatu zirenez, ez ziren susmagarriak). Baina 1934ko amaieran orduko gobernuak bertan behera laga zituen udal guztiak, udal batzordea izendatuz.\n1936eko otsailean alkatea eta zinegotziek berriro bueltatu ziren, baina ezin izan zuten agintaldia bukatu, irailak 22an karlistak herrian sartu zirelako.\nFrankismoa: 1936tik 1978 arte\n1936ko irailak 22an karlistak herrian sartu ziren, eta militarrek udal berria izendatu zuten. Aurreko sistema deseuztuta geratu zen.\n1945 urtean Herri-Jardueren Oinarrien legea sortu zuten. Honen arabera Soraluzeko Udalbatzak 10 partaide izango zituen: bederatzi zinegotzi eta alkatea.\nAlkatea Gipuzkoako Gobernadore Zibilak zuzenean izendatzen zuen. Eta zinegotziek orduko demokrazia organikoaren arabera: hiru familiburuek eta beste hiru sindikatu bakarrak, eta seirak bilduta azken hiruak, herriko "ospetsuen" artean.\nGaur egun: 1978tik hona\nFrankismo osteko lehen udal hauteskundeak 1979/04/03an egin ziren, Espainiako Udal Lege Organikoaren arabera (1978/08/10).\nPartiduek edota hautesle-koalizioek zerrenda itxiak aurkezten dute, eta hautesle bakoitzak zerrenda oso bat aukeratzen du. Zinegotziak zerrenda bakoitzak lortutako botoen arabera esleitzen dira, d'Hondt legea aplikatuz. Osteal, udalbatza berriaren lehen bileran, zinegotziek alkatea aukeratzen dute.\n1978-1991 artean, udala hamairu zinegotzik osatzen zuten, horietako bat alkatea. 1991rako Soraluzek 5.000 biztanle baino gutxiago zuenez, urte hartatik hona hamaika zinegotzik osatzen dute.\nAlkate eta zinegotzien izenak ikusteko, sakatu hemen.\n↑ Noblea edo hidalgo. "Bizi guztiko soraluzetar guztiei kaparetasuna berez aitortzen zitzaien, baina kanpotarrek frogatu behar zuten (abokatua, ziurtagiriak...).\n↑ Ayuntamiento General.\n↑ Soraluzen etxe edo baserri baten jabea.\n↑ Regidor gazteleraz, agintari euskaraz.\n↑ Sistema honi batzuk esaten diote euskal demokrazia forala.\n↑ Diputados del común.\n↑ Síndico personero.\n↑ Ley de Bases de Régimen Local (1945/07/17).\n↑ D'Hondt metodoa. Wikipedia (euskaraz)\nRetrieved from "http://www.sorapedia.eus/index.php?title=Udala_(eu)&oldid=26521"\nThis page was last edited on 2 January 2022, at 20:04.


Adimen emozionalari buruzko hitzaldia — IMH\nAdimen emozionalari buruzko hitzaldia\n2013/09/16 00:00:00 GMT+2\nAdimen emozionalari buruzko hitzaldia Datorren irailaren 26rako "Mendekotasun Prebentzioa: garai berriak, erronka berriak" izeneko jardunaldia antolatu da Durangon. IMH-Incressek parte hartuko du "Adimen Emozionala eta Mendekotasunak, teoriatik praktikara" hitzaldiarekin. https://www.imh.eus/eu/albisteak/adimen-emozionalari-buruzko-hitzaldia https://www.imh.eus/eu/albisteak/adimen-emozionalari-buruzko-hitzaldia/@@download/image/13_inc_ira26_durangon.jpg\nDatorren irailaren 26rako "Mendekotasun Prebentzioa: garai berriak, erronka berriak" izeneko jardunaldia antolatu da Durangon. IMH-Incressek parte hartuko du "Adimen Emozionala eta Mendekotasunak, teoriatik praktikara" hitzaldiarekin.\nDurangoko Merialdearen Amankomunazgoak antolatu duen jardunaldia honetan hainbat gai landuko dira irailaren 26an. Haien artean emozioek duten garrantzia eta eragina aztertuko da; ildo honetatik IMH-Incresseko Goizalde Santamarinak "Adimen Emozionala eta Mendekotasunak, teoriatik praktikara" hitzaldia eskainiko du.


Xiberoako ikastolei laguntzeko otarrak erosteko aukera bukatzear da | Mondraberri Arrasateko Ataria\nHasiera Kultura EUSKALGINTZA Xiberoako ikastolei laguntzeko otarrak erosteko aukera bukatzear da\nXiberoako ikastolei laguntzeko otarrak erosteko aukera bukatzear da\nKanpaina azaroaren lehenean abiatu zen eta azaroaren 28an bukatuko da.\nTestua eta argazkiak: Renée Harbustan Ordoquihandy.\n2003 urteaz geroztik, Xiberoan kokatuak diren 2 ikastolek (Alozekoa Basaburuan, eta Eperra Pettarrean) tokiko mozkinekin osatutako saskiak salgai ezartzen dituzte gabonetarako. Balorapena egiteko unean, ohartzen dira, urtez urte, saski salmenta kopuruak emendatuz doazela: Iazko kanpainean, 2200 saski salduak izan dira. 500 inguru saski gehiago, aitzineko salmenta kanpainari konparatuz. Salmentaren emendatzeak, laguntza baitezpadakoa izan da, bereziki diru mailan, covid-19k sortu arazo ekonomikoari men egiteko. Orroitarazi dezagun, covid-19 egoera larria zela eta, urte batez jarraian, diru iturriak murriztuak edota ezeztatuak izan zaizkiela. Beharrik ikastolek 2020ko saski salmenta mantendu zuten, hunek hein batean konduen orekatzea permititu baitzeien.\nIpar Euskal Herrian euskarak ez du babes ofizialik. Euskara hizkuntza gutxiagotua gelditzen da gure lurraldean. Euskararen etxeko transmisioa Zuberoan eteten ari den heinean, ikastolek dute euskararen transmisioa bermatzen. Ber ildotik eta azken hilabetetako informazioari begirada bat emanez, Ikastolen alde ari diren militante orok badaki deus onik ez dela itxaron behar frantses estatuaren aldetik. Murgiltze eredua zalantzan jarri zuten iragan udaberrian erranez Frantziako konztituzioaren kontrakoa zela. Esandakoa ekintzazen balu, euskararen geroa lander haundian ezar lezake. Beraz hobe, gaurdanik gure esku dagozten dinamikak martxan jartzea, bihar eta etorkizunean autonomia haundiago batekin bizitzeko gisan. Hortan datza ere saski salmentaren funtsetako bat.\nAzkenik, nahizta saretzeko lan bat daramaten zonalde ainitzetan, oraindik loturarik gabeko erremuak gelditzen dira. Nahi lukete, saretze lan hau lurralde guzietarat hedatu, salmentari buruzko informazioa zabaltzeko eta saskiak erosteko posibilitateak errexteko. Interesatua den jende oro integra dezake proiektu hunen garapena beren weborriaren bitartez harremanean sartuz.\nAurten ere, hiru saski mota izanen dituzte salgai: Ahuzki, Irati eta Orhi. Saskiak (gazna, ahate gibel, eztia, axoa, zaltxixoi, pate, pastelak, axoa, erreximenta) bi ikastoletan dauden ekoizleeri esker osatuak dira. Lotura zuzena daukate ikastolekin : oraingo guraso eta guraso ohiak. Erran gabe doa, produkzio ttipiko ekoizleak direla. Kalitate haundiko eta bertan ekoiztu mozkinak eskaintzen dituzte. Horrek, suposatzen du osagaiak aldatu daitezkela produkzioaren arabera.\nXiberoko ikastolen saski salmenta kanpaina azaroaren lehenean abiatu zen, eta azaroaren 28-an bukatuko da.\nAbenduaren 9 eta 10-ean aurreikusten dituzte banaketa egunak beharraren eta lekuen arabera moldatuko dituzte.\nSaskiak www.ikaskoli.eus webgunean erosi daitezke eta eskuratzeko guneak webgunean hautatu beharko dira.\nEuskara susta dezagun, Xiberoko Ikastolak lagunduz!


Iragan aste osoan 24 kasu, aste honetan 6 - Usurbil - Noaua.eus\nIragan aste osoan 24 kasu, aste honetan 6\nNoaua Aldizkaria 2020-10-02 14:50\n2 covid19 kasu berrirekin abiatu dugu urria Usurbilen. Astelehenaz geroztik 6 dira, baina Osasun Sailak iragan astean udalerri honetan detektaturiko kasu kopuruarekin alderatuta zer ikusirik ez; 24 koronabirus kasu antzeman baitzituen joan den aste osoan zehar.\nAurreko asteko datuekin zer ikusirik ez. Iragan astean 24 covid19 kasu detektatu zituen Osasun Sailak Usurbilen. Amaitzear dugun aste honetan 6 dira momentuz, irailaren 21etik 27ko datuekin alderatuta lau aldiz gutxiago.\nAzken egunotako covid19 kasuen beherakadak, 100.000 biztanleko 7 egunetako tasa erdira jaistea eragin du. Irailaren 29an 569,80koa zen, azken 24 orduotan 237,42koa.\nOraindik halere, Lasarte eta Usurbil biltzen dituen osasun eremuko tasa baino nabarmen altuagoa izaten segitzen du udalerri honek. Azken 7 egunetan (irailak 25-urriak 1), 31 kasu zenbatu ditu Osasun Sailak aipatu eremuan (erdia, 15, Usurbilen); 100.000 biztanleko 7 egunetako 116,93ko kutsatze tasa du.\nEskualdean azken 24 orduotan 3 kasu zenbatu ditu Osasun Sailak Andoainen, 1 Astigarragan, 3 Hernanin, 3 Lasarte-Orian, 1 Urnietan eta 1 Usurbilen. Segidan duzue Buruntzaldeko azken aste honetako (irailak 24-30) datuen eboluzioa. Azken egunotako datuekin eskualde mailan Usurbilek izaten segitzen du 7 egunetako 100.000 biztanleko kutsadura tasa altuena, baina erdira jaitsita. Eskualdeko gainerako udalerrietan ere kasu berri gutxiago antzeman dira egunotan:\n-Andoain: 5 kasu, 33,46ko tasa.\n-Hernani: 18 kasu, 89,94ko tasa.\n-Urnieta: 12 kasu, 193,86ko tasa.\n-Usurbil: 15 kasu, 237,42ko tasa.\nGipuzkoa mailako 100.000 biztanleko azken 7 egunetako kutsatze tasa 120,47koa da gaur. Kasuren bat dutenen artean, Orexan (909,09) dute gaur ere tasa altuena. Kasuren bat dutenen artean, tasa baxuena Urretxuk (29,40). Tasa 0an duten 28 udalerri ditu Gipuzkoak gaur, atzo baino bat gehiago.\nEAE mailako datuei dagokienean, 7.946 PCR proba egin dituzte azken 24 orduotan. 418 izan dira positiboak. 142 Gipuzkoan, 186 Bizkaian eta 70 Araban. 20 eremu honetatik kanpo bizi direnen artean. 36 pertsona ospitaleratu zituzten atzo, 56 daude ZIU-n. Oinarrizko birsorkuntza tasa 0.96an da, aholkatzen duten moduan, puntu bakarraren azpitik.\nIkastetxeen egoerari dagokionean, EAE-ko ikasgelen %0,89a dago itxita. Ikastetxe guztiak daude zabalik, baina 114 ikastetxeetako 156 ikasgela itxita.


Horrela zaude interneten erabiltzen dituzun pasahitz moten arabera Gadgeten berriak\nHonela zaude Interneten erabiltzen dituzun pasahitz moten arabera\nInterneten jarduteko moduak nor garen definitzen du askotan, "Trolls" ditugu eta, noski, "Haters" maitatuak, Interneteko ekosistemako beste espezie askoren artean. Hala ere, askotan gehiago begiratu behar dugu giza adimen nahasia ulertzeko. Eta nolakoak garen edo zer hitzek hobeto definitu gaitzakeen azterketa oso interesgarria egin dute, Interneten pasahitzak nola erabiltzen eta kudeatzen ditugun kontuan hartuta. Xehetasunetara bideratuta zaude, nahita edo malgua? Aurkitu ikerketa interesgarri honetako datuekin, eta zurekin partekatu nahi dugula mundu interesgarri honi buruz pixka bat gehiago ikas dezazun.\nAzterketak egin du Lab42 eta sareetan partekatua Lagundu sareko segurtasunari eta gaztelaniazko bloga Microsiervos. Beraz, sareetan erabiltzen dituzten pasahitz moten arabera jendeari buruz zerbait gehiago jakin dezakegu, eta egin ideia gutxi gorabehera zenbat erabiltzaile profil horrekin bat datozen. Sistema bi taldetan banatu dute:\n1 1 taldea\n2 2 taldea\nGidariak (% 35): Pasahitz bera behin eta berriro erabiltzen dute bereizketarik egin gabe.\nTxikizkariak (% 49): Pasahitz desberdinak kudeatu eta gogoratzeko formula indibiduala sortu dute.\nNahita (% 86): Pasahitzetan segurtasun maila altua mantentzeaz arduratzen dira.\nMahaspasak (% 45): Ez dira kezkatzen, ez dutelako inolako informazio garrantzitsurik dutenik uste.\nZiur (% 43): Pasahitz errazen erosotasuna nahiago dute eta segurtasunaren aurretik jarri.\nMalgua (% 50): Ez dute zerbitzua erabiltzen, datu pribatuak mantentzeko segurtasuna sortzen ez badu.\nKezkatuta (% 86): Badakite pasahitzak ez direla soilik linean segurtasunaren oinarria\nOkerrena da erabiltzaileen% 5ek bakarrik ezagutzen dituela pasahitza benetan segurua egiten duten alderdiak eta Inkestatuen% 61ek, pasahitzak ahulak direla jakin arren, ez zaie axola. Sailkapen horiek guztiak bateragarriak dira elkarren artean, baita talde desberdinetakoak ere. Dena den pertsona bakoitzaren sareetan jarduteko moduaren araberakoa da. Eta zer moduz zaude?\nArtikuluaren bide osoa: Gadgeten berriak » General » Honela zaude Interneten erabiltzen dituzun pasahitz moten arabera\nNintendo Switch, Nintendo kontsola berria da\nGalaxy Note 7-ren aurretik eta ondoren, oraindik konfiantza al dezakegu Samsung-ekin?


Endometrioa, funtsezko faktorea haurdunaldia lortzen ez denean - IVF Donostia\nEnbrioi egokiena hautatzea eta momentu egokienean transferitzea bi funtsezko faktore dira Laguntza Bidezko Tratamendu baten arrakasta bermatzeko. ERMap testari esker, Laguntza Bidezko Ugalketaren esparruko profesionalek endometrioaren egoera azter dezakete eta horrek transferentzia egiteko egun egokiena zein den erabakitzen lagunduko die. Hautaketa hori ongi egiteak eragin zuzena du emaitzetan, jarraian zehaztutako datuek erakusten duten bezala.\nUrte luzez Laguntza Bidezko Ugalketaren eta In Vitro Ernalketaren inguruko ikerketa gehienek enbrioien azterketan jarri dute indarra. Esanguratsuak izan dira ildo horretan eman diren aurrerapausoak, batez ere genetikaren ikuspegiari dagokionean.\nHala ere, IVF Life taldean, IGLS laborategiak gauzatu duen lanari esker, gaur badakigu enbrioien kalitatea bezain garrantzitsua dela transferentzia egiterakoan endometrioa nola dagoen. Eta orain arte, datu hori izatea eta aztertzea ez zen batere erraza.\nEstefanía Rodríguez Doktoreak duela hilabete batzuk bideo honetan azaltzen zuenaren arabera, hainbat tratamendutan kalitatezko enbrioiak erabili arren ez zen haurdunaldirik lortzen (zenbait kasutan, gainera, emaileen obuluekin edo enbrioiak genetikoki aztertu osteko tratamenduekin eta transferentzia enbrioiaren bosgarren garapen egunean eginda ere, hau da, blastocisto-aldian, ez zen haurdunaldirik ematen). Teorian oso kalitate oneko enbrioik erabilita ere, tratamenduak ez zuen arrakastarik.\nErantzun bat bilatzearen xedearekin, haurdunaldia ez lortzearen arrazoia emakumeen ezarpen-leihoa lekualdatuta egoteari egotzi zitzaion; izan ere, gaur badakigu, enbrioien ezarpen arazoetan, ezarpen-leihoa mugituta izaten dutela bikoteen % 28ak.\nHaurdunaldia gerta dadin, zer izan behar dugu kontuan?\nHaurdun gelditzerako garaian, beste faktore askoren artean, endometrioaren harmena eta ezarpen-leihoa oinarrizko bi elementu dira, ekuazio perfektu modura aktibatzen eta bat egiten dutenak. Emakumeen endometrioa estruktura dinamiko bat da eta menstruazio-ziklo bakoitzean aldaketa ugari izaten ditu. Emakumeen gehiengoak aldaketa berdinak izaten dituzte momentu berdinetan eta, horregatik, posible da 28 eguneko menstruazio-zikloetan egun emankorrenak zeintzuk diren definitzea. Teknikoki, ezarpen-leiho esaten zaio denbora tarte horri.\nHala ere, aipatu dugun bezala, hori ez da beti horrela izaten. Emakume batzuen kasuan, ezarpen-leihoa mugituta egon daiteke, egun emankorrak ohiko egunak baino lehenago edo beranduago hel daitezke, alegia. Informazio hori izatea ERMap testak ahalbidetzen du gaur.\nZer da ERMap?\nEndometrioaren egoera zein den jakiteko funtsezko informazioa ematen duen froga bat da. ERMap testa egin ahal izateak informazioa ematen digu Laguntza Bidezko Ugalketaren esparruko profesionalei, izan ere, tratamendu batean transferentzia zein momentutan egitea komeni den erabakitzen lagun diezaguke, eta horrek isla zuzena du tratamenduaren emaitzetan.\nERMap testa egitea fidagarria al da?\nIVF Life taldeko laborategiak (IGLS) ikerketa bat egin zuen 204 bikoterekin. Bikote horiek guztiek, ikerketaren aurretik, emaileen obuluekin egindako 2 In Vitro Ernalketa tratamendu eginak zituzten, biak arrakastarik gabe.\nEndometrioaren prestaketa medikamentu bidez egin zen. Endometrioaren biopsia progesteronarekin hasi eta 5 egun eta erdira egin zen, enbrioien transferentzian egin ohi den moduan. Emaitzek ondorengoa erakutsi zuten: froga egin zuten bikoteen % 28ak ezarpen-leihoa lekualdatuta zuten.\nEmaitzak ezagutu ostean, transferentziak 2 modu desberdinetan egin ziren:\nBatzuetan ERMap testaren gomendioak jarraituta egin zen transferentzia.\nBesteetan 12 orduko desbiderapenarekin egin zen transferentzia.\nPertsona errezeptiboen kasuan, gomendioak jarraituz egindako transferentzien % 73an Beta positiboa izan zen; % 70ekoa,berriz, desbiderapenarekin egin zen emakumeen kasuan. Errezeptiboak ez ziren emakumeen kasuan, aldiz, bi taldeen arteko aldea nabarmenagoa izan zen. Gomendioak jarraituz gauzatutako tratamenduetan, % 75,5ak beta positiboa izan zuen; ERMap testak gomendatutakotik 12 orduz desbideratuta egin ziren transferentzien kasuan, ordea, % 33a izan zen tasa.\nBeta positiboa lortu zuten haurdunaldien jarraipena egin ostean, haurdunaldi klinikoaren tasa (bihotzaren taupadak entzutea) jarraian dugun grafikoan erakusten da: ERMap-en gomendioak jarraitu gabe gauzatu ziren haurdunaldietan abortu tasak gora egin zuen.\nBeste ikerketa batean, 126 bikote aztertu ziren. Kasu horreetan, ikerketa aurretik arrakastarik gabeko 2 In Vitro Ernalketa tratamendu eginak zituen bikote bakoitzak, PGS teknikarekin, hau da, enbrioiak ezarri aurretik genetikoki aztertzeko teknikarekin. Ikerketa horretan ere aurreko joera errepikatu zen.\nBi kasuetan, tratamenduen arrakastak gora egin zuen ERMap-en gomendioak jarraituta, batez ere, ezarpen-leihoa mugituta zuten emakumeen kasuan: % 66ko arrakasta tasa lortu zen; gomendioa jarraitu gabekoetan, aldiz, % 11koa.\nAbortuen intzidentziaren joera ere errepikatu egin zen, izan ere, ikerketek erakutsi dutenaren arabera, ezarpenerako momentu egokiena kontuan izanik, enbrioia zenbat eta beranduago ezarri, orduan eta aukera gehiago dago haurdunaldia eteteko.\nInformazioa, funtsezkoa eraginkorrak izateko\nUgalkortasunaren medikuntzaren baitan ematen ari garen aurrerapausoei esker, profesionalek funtsezko informazio ugari dugu eskura bikote batek haurdunaldia lortzen ez duenean zer gertatzen ari den aztertzeko.\nTratamenduen efizientziaz hitz egiten dugunean, erantzunak emateko gaitasunaz ari gara, bikoteak haurdun gelditzea lortzen ez duenean zer gertatzen ari den identifikatzeko gaitasunaz, hain zuzen ere. Ekuazio perfektu horretan akatsa non dagoen ikusteaz, alegia. ERMap testa horren eredu da.\nIVF Life taldearen IGLS laborategian bide horretan dihardute lanean, puntako ugalkortasun medikuntza eskaintzeko xedea oinarri. Hau da gure taldearen konpromisoa: bikoteei haurdun gelditzen laguntzea, alegia, baita kasurik zailenetan ere.\nendometrio harmena, endometrioa, ERMap testa, ezarpen-leihoa, ivf donostia, Reproducción Asistida, ugalkortasuna\n⇐ COVID-19-aren inguruan IVF Life taldearen komunikazioa


Larrialdietako APP berria jarri du abian Segurtasun Sailak jende guztiarentzat. Deia, Noticias de Bizkaia\n112rekin komunikatu ahal izango dA\nLarrialdietako APP berria jarri du abian Segurtasun Sailak jende guztiarentzat\ndeia.eus - 2018(e)ko apirilaren 18a, asteazkena - 11:08etan eguneratua\nSegurtasun Sailak larrialdietako APP berria jarri du abian jende guztiarentzat\nEstefanía Beltrán, Segurtasuneko sailburuak, larrialdietako APP berria aurkeztu du gaur, Larrialdiak Kudeatzeko Txurdinagako Zentroan . APP horri esker, erraz eta zuzenean komunikatu ahal izango dira 112 SOS DEIAK Koordinazio Zentroarekin bai entzumen edo mintzamen arazoak dituzten pertsonak bai herritar guztiak, oro har.\nBILBO. APP irisgarriari esker entzumen edo mintzamen zailtasunak dituzten pertsonak 112rekin komunikatu ahal izango dira grafikoen bidez eta 112-SOS DEIAK operazio-pantailan zuzenean ikusi ahal izango den txat baten bidez, erabiltzaileek gertaerari buruz egoki irizten duten informazioa eman ahal izan dezaten.\n?Larrialdietako 112ren APP berria jaisten dutenek GPS sistemaren bitartez lokalizatzeko aukera aktibatu dezakete, eta datu medikoak ere eman ditzakete (alergiak, gaixotasun kronikoak, hartutako botikak, eta abar).\nHorri esker zerbitzua eraginkorragoa izan daiteke osasun-larrialdiei erantzun behar izaten zaienean.\nGainera, pertsona batek larrialdi-abisua bidaltzen digunean berak nahi duen pertsonari deitzeko harremanetarako zenbaki bat gehitzeko aukera ere emango zaio?, adierazi du Segurtasuneko sailburu Estefanía Beltrán de Herediak.


Minbizia Emakumea - Minbizia\nMinbizia emakumeari buruzko informazioa x\nMinbiziaren aurkako emakumea maitemintzen denean, amaren sena kontrolatzeko arazoak izan ditzake. Harreman sexualak eta amak zaintzeko harremanak bereizteko gai den arren, egiazko sentimenduek nahastu egin dezakete. Sentitzen ez duen bikotekidearekin topo egiten badu, erraz min hartu dezake maite duenari ahal duen guztia emateko beharrarengatik, bere gogobetetasuna kontuan hartu gabe. Bere buruaz besteko emaile bat da eta horrek sai emozional mota guztietarako zaurgarria bihurtzen du, beraz, kontuz ibili behar du bere mugak seguru mantentzeko eta harreman jakin baten alde posible guztiak ulertzeko adinako arrazionala izan behar du.\nMinbiziako emakumearentzat sexualitatea lurralde bitxia izan daiteke, bere seinalea Marte erortzearen seinalea delako. Nolabait esateko, senezko desio sexuala kentzen dio eta maitasun harreman sentsual, samur eta emozionalaren menpe jartzen du. Hori dela eta, bere sexualitatea adierazteko zailtasunak izan ditzake eta bikotekide egokia behar du hori aitortu eta bere nortasunaren alde hori garatzeko behar bezain ziur sentitzen laguntzeko. Maiteminduta dagoenean eta bere maitasuna itzultzen denean oso sutsua izan daitekeen emakumea da. Benetako sexu intimitatea aurkitzen duen bikotekidea uztea erabaki duen zodiako emakumerik gutxienetako bat izango da.\nBere bikotekideak bizi duena ulertzeko aukera ematen duen errukiaren dohain izugarria du. Honek oso entzule ona bihur dezake bere burua besteen larruan jartzeko gai delako. Maite dituen jendea babesteko beharra du eta hori gehiegizkoa eta bitxia izan daiteke izaki leuna bezala begiratzean. Hori gertatzen da amaren sen hori gorputzaren hazbeteko bakoitzean daramalako eta bere seme-alabak sor ditzakeen gaitzetatik babestu nahi duelako. Badaezpada, agian bikotekideak ezin badu bere burua babestu. Egonkortasun emozionala finkatzen denean eta iraungo duen maitasun harremanean aurkitzen denean, normala dena egin nahi izango du: ezkondu eta seme-alabak izan.\nFidatu al zaitezke zureganMinbizia Emakumea\nMinbizia duen emakumea fidagarria da beldurtu edo min handia egin arte. Ez du bikotekidea modu tradizionalean traizionatuko eta ezer egingo du bere familiari eta etxean bakeari eusteko. Hori arriskuan jartzeko zerbait egiten badu, ziurrenik gezurra esango du. Funtsean, bikotekideak etxebizitza egonkorra nahi badu, bat emango zaio, baina inork ez du jakingo bertara joateko beharrezkoak diren sakrifizioak edo emakume honek batasun horretan bakea aurkitzeko gainditu dituen oztopoak.\nEmakume hau erraza da. Intimoak eta erromantikoak diren lekuetara joatea gustatuko zaio, zarata handirik edo pikantea den janaririk gabe. Jendea gustuko du, baina jendea ezagutzen duen jendea osatzen bada gehiago gustatuko zaio. Nahiz eta ez den soziala modu arruntean eta beste zeinu batzuekin bezain elebakor, lagun ulergarri pare bat izango ditu eta bere bizitzako pertsona emozionalen artean nahiko ezaguna izango da. Hobe da bikotekideak zentzua, ikuspuntu zabalak eta hezkuntzarekin harritzea. Minbiziari buruzko ikuspegi astrologikoetan gutxitan irakurtzen duguna eta kontuan hartu beharrekoa da bidaiatzeko gogoa izango duela, agian beste ezer baino gehiago.\nUlermenaZure Minbizia Emakumea\nZantzu kardinal guztiak bezala, Minbiziaren emakume batek bere bizitzan aldaketa izugarria egiteko eginkizuna du. Scorpio edo Aquarius bikoteak aukeratzen baditu, ondoriozta dezakegu oraindik ez duela aldaketa hori egin, eta bazkide horietatik nola ikasi dezake. Benetan oso indartsua da eta ama guztiak bezala, maite dituenengatik bizitza emateko prest. Nahiz eta leuna eta leuna iruditu, benetako borrokalaria da motibatuta dagoenean eta hori ulertzeko bere bikotea behar du. Gutxietsi ezkero, bere harrotasuna irentsiko du eta aurrera egingo du, baina min hartuta egongo da denbora luzez. Bere ustez, gauza guztiak naturan orekatuak dira eta ematen dugun guztia gurera itzultzen dela ulertzen du. Ez zenuke bere etsaia izan nahi, bere balio moral eta ontasun izugarriak erabil ditzakeelako minutu bat baino gutxiagoan irabazteko.\nMinbizia EmakumeaGustatu eta ez gustatu\nMinbizia duen emakumea arduratsua, maitagarria eta jatorra da. Fidela eta egia izango da seguru eta pozik sentitzen den bitartean. Ez da muturreko ilusioa eta etengabeko aldaketa bilatzen duten seinaleetarako aukera ona, zoriontsu egiten duten eta bere etxea, bikotea edo lagunen zirkulua erraz aldatuko ez dituzten gauzei eustea gustatzen baitzaio. Irrazionala, gehiegizko sentikortasuna eta isilegia izan daiteke, eta hara hurbiltzeko modurik onena bere alde emozionala bere bertuterik handiena dela ikustea da.\nNola Aukeratu Zure OpariaMinbizia Emakumea\nBalio sentimentala duen oparia gustatzen zaio. Aukeratzea da onena bere hitzak entzunez eta gauzekiko erreakzioak sumatuz. Denda bateko erakusleihoan ikusitako zerbaitengatik hunkitu egin dela ikusten baduzu, sartu eta erosi gauza zehatza. Ez zaio kasu zehatzik axola, bidean sortzen diren erreakzio emozionalak eta beharrak ulertzen badituzu. Hala ere, onena da tradizioarekiko errespetua erakustea, eta urtebetetzean beti loreak lortzen baditu, urtero loreak erostea gauza ona da. Hala ere, tradizioa baloratu behar izatea ez da emozioei eutsiko dien zerbait, beraz, saiatu zerbait praktikoa aukeratzen, garestiegia eta garrantzitsuena, bera bezalako zerbait sentitzen duena aukeratzen.\nAkuarioa Bitxiak Virgo Aukeratu Ikurra Pribatutasun Politika\ntaurus gizona eta capricorn emakumea\nlibra eta kaprikornioak elkarrekin moldatzen dira


Iurretako Udala - Elkarrekin berbetan-Hablando juntos\nElkarrekin berbetan-Hablando juntos\nGizarte Ongizatea- Inmigrazioa\nUdako oporrak amaitu ondoren Bizkaiko Gurutze Gorriarekin batera aurrera daramagun Elkarrekin Berbetan proiektuan izena emateko epea zabaltzen da, helburu nagusia etorkinak gure udalerrian integratzea izanik.\nProiektu honen bitartez, hizkuntza ikastea tresna nagusi bihurtzea da, hain zuzen ere, atzerriko pertsonak edota proiektuaren erabiltzaileak zein boluntarioak maila pertsonalean garatzeko, gizarteratzeko eta elkarbizitza lortzeko.\nHorregatik, bi hizkuntza ofizialak ikastea indartu nahi dugu, bai euskara, bai gaztelania; izan ere, hizkuntza ikastea beste baliabide batzuk jasotzeko tresna nagusia bait da.\nProiektuaren helburu espezifikoak ondokoak dira: Bertako mintzatzaileen bidez hizkuntza-jarioa hobetzea eta gaztelania eta euskara hizkuntzen ezagutza bultzatzeko, al den neurrian, euskal kulturarekin batera (kultur bisitaldiak, txangoak, hitzaldiak…) ekintzak egitea, elkarren arteko aberastasun-giro bat lortuz. Baita, programako erabiltzaileen elkarreraginari esker, inguruko ezagutza hobetzea.\nNor izan daiteke boluntarioa? Gaztelania edota euskara mintzatzen duten adin nagusiko persona guztiak.\nNor izan daiteke erabiltzailea? Gaztelaniazko edota euskarazko gutxiengo ezagutza daukaten adin nagusiko pertsonak, hizkuntza hobetzeko interesa izanik.\nKonpromisoa eta proiektuaren iraupena. Eskatzen den gutxiengo konpromisoa, 10 astetan zehar, astean behin ordu bat edo bi gutxi gora-behera, gaztelania edota euskaraz aritzeko.\nIkusi kartela (PDF 158KB)


Plazaolako bide berdea, eztabaidarako gai - Lasarte-oria - Txintxarri.eus\nPlazaolako bide berdea, eztabaidarako gai\nTxintxarri 2018-11-16 10:54\nUdaleko ohiko batzarrean hiru gaik osatu dute gai zerrenda: Plazaolako bide gorria, Atsobakar zaharren egoitzaren handitzea, eta emakumeen aurkako indarkeriaren eguna. Halere, galdera eta erreguen tartean ere hizketarako gai bat baino gehiago atera dituzte mahai gainera\nAzaroko ohiko udalbatzarrean bildu dira udal ordezkariak, astearte arratsaldean. 18:30ean hasi da hitzordua, eta gai zerrendako lehenengo puntuari heldu diote segituan. Atsobakarreko egoitzak zabaldu du saioa; eraikina handitzeko proposamena jarri dute mahai gainean, eta azalpenak eman aurretik, bozkatu egin dute gaia. Aldeko 11 bozka (PSE-EEko zazpi, EAJko bi eta ADLOP Ahal Du Lasarte-Oria Puedeko bi) jaso ditu. EH Bilduk kontrako bozka eman du, baina ez egoitzaren handitzearen aurka dagoelako; finantziazioaren bidetik etorri da desadostasuna. Argi azaldu du Pablo Barrio alderdiko bozeramaileak herritarren eskariari erantzuteko "beharra" dagoela. Egoitza zabaltzearekin bat datorren arren, salatu du publikoa beharko lukeen proiektu bat "pribatizatzea" ekarriko duela: "Lizitazioa irabazten duen enpresari hobari batzuk emango zaizkio, eta horren aurka gaude. Horren ondorioz agertu gara mozioaren aurka".\nPlazaola bidegorriaren loturak\nIrailaren 16an Gipuzkoako Foru Aldundiko Mugikortasuneko diputatu Marisol Garmendiak Plazaolako bide berdea Donostiarekin lotzeko lanak amaitutzat eman zituen. Baina EH Bilduk salatu du lan horietan Lasarte-Oriako zatia proiektutik kanpo utzi duela. PSE-EEk mozio transakzional bat proposatu dio EH Bilduri, Plazaolako bidegorri sarearen alde egiteko, baina ez dira erabateko akordiora iritsi; alderdi bakoitzak berea jarri du mahai gainean.\nBarriok azaldu du bi proposamenak "funtsean antzekoak" direla, baina uste du sozialistenari "konpromisoa falta" zaiola. Beraz, EH Bilduk ez du bat egin PSEko Agustin Valdiviak aurkeztutakoarekin: "Desio moduan geratu daitezke hitzak, eta guk epeak behar ditugu".\nEdonola ere, EH Bildurena baztertu egin dute bozketan. ADLOPen babesa jaso du, baina aurkako bozka gehiago (PSE-EE eta EAJ) izan dira. Horrek PSE-EEren proposamena onartzea ekarri du. ADLOPeko zinegotzi David Aresek eskaera bat egin die sozialistei; urte amaierarako bidegorriaren lanak egiteko eska diezaiotela Garmendiari. Valdiviak onartu egin du, eta aldeko hamabi bozkekin aurrera atera dute.\nBestalde, EH Bilduk hirugarren mozio batean eskatu du emakumeen kontrako indarkeria ezabatzea, eta horretarako ezinbestekoak diren zenbait neurri aurkeztu dizie gainerako alderdiei. EH Bildurena bertan behera geratu da, eta aho batez Eudelek proposatutako adierazpena onartu dute.\nGaldera eta erreguen tarteak ere hizketarako gai bat baino gehiago bildu ditu, herritarrek ere kezkak azaldu baitituzte.


Ane Irazabalek Euskal Kazetariak 2017 saria jaso du\nEuskal Kazetaritza Sariak\nAne Irazabalek Euskal Kazetariak saria jaso du\nAzken eguneratzea: 2017/11/20 21:58 (UTC+1)\nEuskal Kazetarien Elkarteak eta Kazetarien Euskal Elkargoak nabarmendu dute EiTBko korrespontsala, guda eta gatazka zonaldeetan egindako lan handiarengatik.\nAne Irazabal kazetariak jaso du Euskal Kazetarien Elkarteak eta Kazetarien Euskal Elkargoak antolatzen dituzten Euskal Kazetaritza sarietako bat. BBKren, Euskaltelen eta Bilboko Udalaren babesarekin eta LOGI Expressen laguntzarekin antolatzen dituzte sariok kazetari elkarteok.\nEuskal kazetariak sailean nabarmendu dute Irazabal, guda eta gatazka zonaldeetan egindako lan handiarengatik. Sari honen seigarren edizioa da, eta helburua EAEko informazioaren profesional eredugarri eta erreferente baten jarduna aitortzea da, Euskadin, Estatuan zein nazioartean egindako lanagatik. 2007an (1. edizioa) Manu Leguineche saritu zuten, 2009an (2. edizioa) Sarita Estevez, 2011n (3. edizioa) Iñaki Gabilondo, 2015ean (4. edizioa) Mikel Ayestaran, eta 2016an (5. edizioa) Jon Sistiaga.\nAne Irazabalekin batera, honakoak saritu dituzte aurten: Adierazpen askatasunaren José María Portell saria Gervasio Sanchezi egokitu zaio; Ibilbide profesionala atalean, Mariano Ferrer eta Iñaki Iriarte nabarmendu dituzte; Pertsonaia edo gizarte erakundea izenekoan, Euskal Herriko Bertsolari Txapelketa Nagusia; eta Kazetaritza digitala atalean, Mikel Iturralde, 'Treneando' blogagatik. Euskal Autonomia Erkidekogo hainbat komunikabidetako ordezkariek osatutako epaimahai batek aukeratu ditu saridunak.\nDani Alvarezek eta Idoia Jauregi Radio Euskadiko kazetariek aurkeztu duten ekitaldian, Antton Olariaga eta horrek sortu zuten Zakilixut pertsonaia omendu dituzte, 40. urteurrena bete baitu.


210222_Asteko_Gipuzkoako_Agenda_solidarioa_EU » Gipuzkoa Kutxa Solidarioa\n2021eko otsailaren 22tik 28ra\nHitzaldia: Atzerritartasun Legea\nAste honetan Atzerritartasun legearen inguruko 2021ko lehenengo saioa izango dugu Hernanin, Biltzen, Gizarteratzea eta Kulturarteko Bizikidetzaren Euskal Zerbitzuaren eskutik.\nElkartearen egoitzan - online\nBizi Bide Elkarteak Iñaki Busnadiegok eskainiko duen "Alimentación y Salud" hitzaldia antolatzen du.\n"Mundu Arteko Begiradak" Nazioarteko Argazki Lehiaketak, argazkien bidez, askotariko errealitateak ikusaraztea zein egun bizi ditugun ezberdinkeria eta desberdintasunen inguruan sentsibilizatzea du helburu.\nZaporeakek beste hainbat eragilerekin batera "Pertsona errefuxiatuek eta migratzaileek Europan bizi duten egoera sala dezagun: euskal gizarte zibilaren lana" izenburupeko bideo konferentzian parte hartuko du.\nDonostia - AECC Gipuzkoaren Donostialdeko ibilaldi osasungarriak - (+ info)\nGipuzkoa, Online - Segurtasun Sailaren "Adinekoen Mugikortasun Segurua: Erronka Berriak" jardunaldia - (+ info)\nGipuzkoa, Online - "Las alianzas con empresas en proyectos de tecnología humanitaria" webinarra - (+ info)\nIrun - AECC Gipuzkoaren Bidasoaldeko ibilaldi osasungarriak - (+ info)\nGipuzkoa, Cope Euskadi Irratia - 13:20ean Adahigi elkartearekin elkarrizketa - (Aurreko elkarrizketak)\nGipuzkoa, Online - Irudiak aztertzea, pentsamendua deskolonizatzeko ikastaroa - (+ info)\nGipuzkoa, Online - Mugarik Gabeko Ekonomilariak "Begirada sozialarekin ekiten" tailerra - (+ info)\nDonostia, Gizalde - Gipuzkoako Boluntariotzaren otsaileko bilera - (+ info)\nOtsailaren 4tik 25era\nGipuzkoa, Online - "Ahalduntzen duten emakumeen historietak" fanzine tailerra - (+ info)\nDonostia, Emakumeen Etxea - Formakuntza saioa "Gaur Egungo Eztabaidaz Hitz Egin Dezagun" - (+ info)\nOtsailak 23, 24, 25\nGipuzkoa, Online - Gazteen Euskal Behatokia "Europako gazteria-proiektuen diseinua eta kudeaketa" ikastaroa - (+ info)\nOtsailak 26, 27\nDonostia, Emakumeen Etxea - Autodefentsa Ikastaroak - (+ info)\nZarautz, Azokan - "Lamiak Eta Lloronak", KulturARTEko margo-erakusketa - (+ info)\nGipuzkoa, Herri ezberdinetan - Emakumeak Zientzian 2021 - (+ info)\nGipuzkoa, Herri ezberdinetan - Otsailak 11, Emakume eta Neska Zientzialarien Nazioarteko Eguna - (+ info)


Lanzaroten beste zetazeo bat erori da, eta hamazazpi izatera iritsi da. | Consumer\nLanzaroten beste zetazeo bat erori da, eta hamazazpi izatera iritsi da.\nKanarietako Gobernuak hondamendi ekologiko horren berri emango dio EBri\narabera: Osteguna, 2002ko irailaren 26a\nDagoeneko hamazazpi dira NATOk Kanariar Uharteetan egindako maniobra militarrek ustez eragindako zetazeoak, atzoko arratsaldeko azken orduan Teguiseko kostan, Lanzaroteko ipar-mendebaldean, beste ale bat aurkitu ondoren. Oraingoz ez dakigu animalia salbatu ahal izango den edo hondatzen bada hil egingo den, lehen aurkitutako hamasei pertsonetatik zortzirekin gertatu zen bezala.\nZortzi gorpu horietako bost Fuerteventurako hondartzetan aurkitu zituzten. Ontzi militar askok parte hartu zuten ekitaldi batzuetan, eta Kanaria Handira bidali dituzte uharte horretatik eta Lanzarotera. Han aurkitu zuten seigarrena, hondamendi ekologikoaren arrazoia aztertzeko eta zientifikoki egiaztatzeko.\nNekropsiak gaur ezagutuko ditugu, eta zifio espezieko zetazeoen heriotza komunikazio militarretako sistemen uhinek animaliak orientatzeko sistemetan eragindako nahasmenduagatik gertatu ote zen egiaztatuko dute. Hori, aldez aurretik, ekologistek eta tokiko eta eskualdeko agintariek uste dute.\nKanaria Handiko Basa Fauna Berreskuratzeko Zentroko albaitari Pascual Calabuigek dio eragiketa militarrek bakarrik eragin ahal izan zituztela hagadurak eta ondoriozko heriotzak. “Egingo diren arren, ez dago analisien zain egon beharrik gauza bat bestearen ondorioa dela argi izateko, jakina da kausa- eta efektu-kasu baten aurrean gaudela”, esan zuen.\nHala, Calabuigek Espainiako Armadaren hasierako erreakzioaren urratsera atera nahi izan zuen; izan ere, ariketak egiten ziren lekutik urrun zetazeoen aldi bereko lehorreratzearen berri izatean, ukatu egin zuen jarduera hari egozten ahal zitzaiola.\nAlbaitariaren kritikak Kanarietako Gobernuarenak eta Fuerteventurako Kabildoarenak dira. Horiek atzo erabaki zuten “txosten bat aurkeztea Europako Batasuneko eta Espainiako Gobernuko agintari eskudunei, zetazeoen lehorreratze masiboaren aurrean”, Kanarietako Gobernuko Ingurumen eta Lurralde Politikako Sailaren ohar baten arabera.\nHeriotzak egozten zaizkien maniobrak “Neotapon” urteko ekitaldian sartzen ziren, tropen trebakuntza hobetzeko. Irailaren 16tik atzo arte, hamaika herrialdetako armadetako 9.000 kidek, 50 ontzik eta 6 itsaspekok hartu zuten parte, Atlantikoko NATOren Erreakzio Azkarreko Indarrak babestuta eta Espainiak koordinatuta.\nhondarts Kanariak zetazeoak


“Musikazko amets-gaizto txiki bat kontzertu areto batera surrealismo dosi handia daraman musikazko ikuskizuna da prakak atzekoz aurrera jarrita. Oso musikala, oso atsegina baina, batik bat, oso dibertigarria.” Laudorio hauek jaurti zizkion Monthy Pythoneko zuzendariak, Terry Jonesek, BBK Salan ikusi ahal izango dugun ikuskizunari.\nAleksey Igudesman eta Hyung-ki Joo mundu guztia beren ikuskizun parregarriekin poltsikoratsu duten bi musikari klasiko dira. Ikuskizunotan, komedia, musika klasikoa eta kultura herrikoia nahastu dituzte. Aparteko musikariak dira bikoteko bi kideak, eta musikazko umoeari kolore berria margotzeko gai izan dira. Argi eta garbi erakusten dute ez direla musikari apartak bakarrik, baita goi-mailako umoregileak ere. Amankomunean duten ametsa jendetza handiagoari eta gazteagoari musika klasikoa iristaraztea da. Horregatik uztartzen dituzte generoak. Musika klasikoak egun dituen ikur handiekin batera jo izan dute, Emanuel Ax, Joshua Bell, Janine Jansen, Gidon Kremer, Mischa Maisky… hainbat filmetan ere esku hartu dute eta “8 To 88 – Musical Education for Children of All Ages” izeneko musika-eskola ere badute (“8tik 88ra – Musikazko hezkuntza adin guztietako haurrentzat”). Mundu guztiko unibertsitate eta musika-eskolatan dabiltza, eta ikasleek beren ibilbide musikaletan inspirazio-iturri eta motibazio berriak aurkitzen dituzte. Musikan beraiek agertzea ezinbestekoa zen. Apartak.\nData: 2012ko maiatzaren 20a\nDeskontua: 3 euro BBK Txartelekin (2 sarrera txarteleko)


2008ko HAUTESKUNDE OROKORRAREN PROGRAMA\nNAFARROA BAIREN 2007KO HAUTESKUNDEEN HAUTESKUNDE PROGRAMA\nNAFARROA BAIREN 2004KO HAUTESKUNDE OROKORREN HAUTESKUNDE PROGRAMAREN LABURPENA\nNAFARROA BAI eskatutako alternatiba berria eta berritzailea da, indar eta esfortzuen batuketa, Madrilgo Gorteetan azken urteotan ahotsik gabeko milaka nafar ordezkatu nahi dituena.\nNAFARROA BAI Aralar, Eusko Alkartasuna, Euzko Alderdi Jeltzailea eta Batzarre alderdien arteko akordioaren emaitza da. Ibilbide eta kultura politiko ezberdinetako alderdiak izan arren, Nafarroaren gaurko egoera aldatzeko elkarrekin lan egiteko prest daude.\nNAFARROA BAIk aurkezten duen hauteskunde programa, bistan da, ez da gobernurako programa baina NAFARROA BAIk, Kongresuan zein Senatuan aurrera eramanen diren politikak eta kudeaketa kontrolatzeko eginen duen jardunaren gakoak eskaintzen ditu.\nPrograma osoa irakurri nahi baduzu, klikatu hemen:\n1. OINARRIZKO HELBURU NAGUSIAK\n2. ARLOETAKO POLITIKAK\nElkartasuna eta gizarte politika.\nPolitika fiskala eta finantzarioa.\nKultura eta Euskara.\nAzpiegiturak eta garraioak.\nLurraldearen antolamendua, Hirigintza eta Etxebizitza.\nGarapen iraunkorra eta Ingurumenaren babesa.\nNekazaritza eta Ohian arloa.\nGizon-emakumeak: Aukera berdintasuna.\nJustizia eta giza eskubideak.\nSistema demokratikoaren hobekuntza\n3. NAFARROA ETA EUSKAL HERRIA EUROPAN ETA MUNDUAN\nBake, seguritate eta desarme politika.\nLankidetza, Elkartasun eta Garapenerako politika\nNAFARROA BAIk konpromisoa hartzen du ondoko printzipioekin: giza eskubideak, inklusioa, elkarrizketa. Indarkeria, autoritarismo, bazterkeria edo ezarpenaren edozein adierazpena ez da bateragarria printzipio hauekin eta koalizio honek biziki errefusatuko ditu.\nNAFARROA BAIk Nafarroa anitza, zabala, elebiduna, abertzalea, aurrerakoia, euskaltzalea, sozial eta solidarioa defendatzen du; bere eskubide historiko eta demokratikoak mantendu eta areagotzeko grina duen Nafarroa, elkarbizitzaren Nafarroa.\nNAFARROA BAIk defendatuko ditu Nafarroaren berezko nortasuna eta izaera, bai eta herritarren eskubideak ere, besteak beste bere etorkizuna libro eta demokratikoki hautatzeko ahalmena.\nNAFARROA BAI borrokatuko da berdintasuna eta oinarrizko eskubideak defendatzeko, Osasun, Hezkuntza, Etxebizitza, Kultura, Lan, Baliabide eta Aisialdiaren arloetan; hauek murrizteko edo pribatizatzeko saioen aurka arituko da eta gazteek hezkuntza, etxebizitza, lan prekarioaren arloan dituzten arazoak konpontzeko polítika espezifikoak sostengatuko ditu. NAFARROA BAIk arreta berezia jarriko du lan eta gizarte arloetan, gure polítika soziala hobetzeko funtsezkoak direnak, nahiz eta Madrilgo Gobernuak transeferentziak blokeatuta dituen, gizarte segurantza, besteak beste.\nNAFARROA BAIk defendatuko ditu giza eskubideen errespetua, salbuespenik gabe, indarkeriaren eta aurkakoaren kontrako erasoen amaiera, victimen eta presoen eskubideak, mehatxu eta torturen amaiera, adierazpen eta hautu politikoaren askatasuna.\nNAFARROA BAIk ezinbestekotzat hartzen du Nafarroaren, bere erakundeen eta talde politikoen parte-hartzea indarkeriaren bukaerarako eta bakea bilatzeko prozesuan, eta gainerako alderdi politikoengandik inplikazio handiagoa eskatuko du. Nafarroa funtsezko osagaia da helburu hori lortzeko, nafarren borondatearen errespetua muga bakarra izanik, Foru Komunitate den aldetik duen gaurko egituraketa aldatze aldera.\nNAFARROA BAIk aldarrikatuko ditu enplegurako politika aktiboak, lan harremanetarako esparru político berria, etengabeko formakuntza, lan ikuskaritza eta Gizarte Segurantzaren erregimen ekonomikoaren kudeaketa. Era berean aldarrikatuko ditu prekarietatea ezabatzeko neurri legislatiboak, LGS areagotzea, lan istripuen aurkako plana eta aukera berdintasuna sustatzea. NAFARROA BAIk apostua eginen du aniztasun ekonomiko eta sozialaren alde , empresa txikien sustapena, proportzionaltasun irizpideetan oinarritutako zerga politika eta lan harremanetarako esparrua non langileen edozein sektore edo edozein sindikatu bazterturik geldituko ez den.\nNAFARROA BAIk ondoko politikak sustatuko ditu: oinarrizko errenta ezartzekoak, etxebizitza duina eskuratzekoak, osasun lsguntza unibertsalaren eredua, kalitatezko hezkuntza publikoa, hirugarren adinaren zaintza duina, alargunen pentsioak LGSrekin parekatzea, etorkinen integraziorako planak, bikote homosexualen eskubideen berdintasuna, ijitoen komunitateak oraindik ere pairatzen duen gizarte-desabantailen murrizketa.\nAutonomia fiskala bere osotasunean hartu behar da eta NAFARROA BAIk biziki garrantzizkotzat jotzen du Europako auzitegietan defentsarako eskubide zuzena gauzatzea gure politika fiskala eta finantzarioa ukitzen dituzten gai guztietan.\nGure etorkizuna baldintzatuko du hurrengo hamarkadan Europako gainerako lurraldeekiko dugun atzerapenatik ateratzeko eginen dugun esfortzuak. Ez da ordenadoreak jartzea, gizarteak transizio hau bizkortzen laguntzea baizik. NAFARROA BAIk defendatuko du estrategia nafarra, sarean ohial ekonomikoa, hezkuntza eta cultura sistema eta I+G+B lanabesak lanean paratuko dituena.\nNAFARROA BAIk galdatuko du euskaren osoko inplementazioa Estauak Foru Komunitatean dituen zerbitzuetan, bai eta kultur aniztasunaren politika ere, Estatu espainiarreko hizkuntza eta kulturak defendatu, garatu eta sustatuko dituena.\nNAFARROA BAIk, 2001ean onetsitako Unibertsitateen Lege Organikoarekiko desadostasuna adierazteaz gainera, erreforma berria proposatuko du, unibertsitatearen autonomia ezta Nafarroako eskumenak mugatuko ez dituena.\nNAFARROA BAIk defendatzen du arlo-planifikazioa, dotazioak etorkizunari begira sorraraziko dituena, finantzazio arazoak konponduko dituena eta ingurumenaren iraunkortasunaren irizpideak kontuan hartuko dituena.\nNAFARROA BAIk estatu mailako arautze berri baten alde eginen du, bereziki zoru arloan, berezko legedia ahalbidetzeko eta gure administrazioen esku-hartzean eraginkortasuna areagotzeko, etxebizitza, jabetzan ala alokairuan, sustatzeko politika aktiboa abiatzeko.\nNAFARROA BAIk garrantzizkotzat hartzen ditu Kyotoko protokoloa sustatu eta betetzea, politika hidráulico integralak bultzatzea, hondakinak behar bezala kudeatzea eta hiri zein lurralde politika iraunkorra martxan paratzea.\nNAFARROA BAIk proposatuko ditu: ingurumen eta ecología teknikak sustatzea kalitatezko produktuak lortze aldera; nekazari gazteendako laguntza politika erabat berria garatzea; politikak sindikatu eta nekazarien erakundeekin adostea; esne kuota handitzea, behinik behin kontsumo mailarekin parekatuz.\nNAFARROA BAIk defendatuko ditu hiritarrendako kalitatezko osasun publikoa, bai eta lan osasunean eta arriskuei aurre egiteko benetako politikak ere. Pribatizazioaren kontra borrokatuko da.\nGizon-emakumeak: Aukera berdintasuna\nNAFARROA BAIk bultzatuko ditu emakumearen ordezkaritza niminoaren kontrako ekintzak, “lan bera, soldata bera” printzipioa aplikatzea proposatuko du, emakume enpresarioen sustapena, amatasunerako laguntzak, etxeko andreen lanaren aitortza, emakumearenganako bortizkeriaren aurkako borroka eta administrazio tresnak eta laguntza jurídico soziala indartzea.\nNAFARROA BAIk aldarrikatzen du justiZia autonomoa, dezentralizatua, Nafarroakoa bertakoa, JustiZia Administrazioaren euskalduntzea barne. NAFARROA BAIk erreklamatuko du Nafarroako Foru Komunitateko espetxeetako premiazko transferentzia. Giza eskubideak bermatzeko, NAFARROA BAIk proposatuko du biktima guztien aitortza soziala eta, ahal den heinean, ordaina, presoen eskubideen aitortza; baketzean aurrera egitea, egia historikoaren argitasunaren bitartez, ETA, GAL eta giza eskubideak urratzen dituzten gainerako eragileei dagokienez.\nSistema demokratikoa zabalago eta parte-hartzaileagoa egiteko, NAFARROA BAIk galdatuko ditu Estatuaren eskumenak erreferendumak eta herri kontsulta lotesleak egiteko; hauteskundeetarako zerrenda irekiak; etorkinen hauteskundeetarako eskubideen aldeko erreforma; aurrekontu parte-hartzaileak udal kudeaketan eta esku-hartze soziala Foru Komunitatearen kudeaketan.\nNAFARROA BAIk galdatuko du presentzia zuzena Nafarroako eskumena ukitzen duten aferak eztabaidatzen diren Europako Batasuneko organoetan; Nafarroako Parlamentuaren eta Parlamento Europarraren arteko hartuemanetarako mekanismoak sortzea; Europako Parlamenturako hauteskunde legaren aldaketa, euskal hautes barrutia ezarriz.\nNAFARROA BAIk sustatuko du Bardeetako tiro poligonoaren deuseztea, Nafarroako aire zein lur eremuak gerretarako erabiltzea, mundu mailan arma kimikoen debeku osoa, bake eta garapenerako heziketaren sustapena.\nNAFARROA BAIk sostengatuko ditu kanpoko zorra ezabatzeko ekimenak, PIB delakoaren % 0,7 Garapenerako lankidetzarako uztea, elikagaien laguntza politikaren aldaketa, Europako nekazaritza politikaren aldaketa, natur eremuen defentsa, merkataritza justua, giza garapenerako eta garapen iraunkorrerako proiektuetarako laguntza.


Lev Durov: zinema eta antzerkiko rol onenak. Lev Durov: bizitza pertsonala, familia, emaztea, seme-alabak. Azken filmaren rola\nLev Durov: antzerki eta bizitza pertsonala\n2015eko abuztuaren 20an, gaixotasun luze baten ondoren, Lev Durov hil egin zen, aktore eta zuzendaria, milioika ikusle maite zituelarik. Artista 83 urte zituen. Abuztuaren hasieran, Durov ospitaleratu zen ustezko trazatu batekin. Medikuek pneumonia larria diagnostikatu zuten. Abuztuaren 20an, aktorea First City Ospitaleko zaintzako unitate intentsiboan hil zen, emaitza positiboak eman ez zituzten bi eragiketen ondoren. Lev Durov-i agur esateko, larunbatean, abuztuaren 24an, Malaya Bronnaya Antzokian egingo da, aktoreak azken egunetan lan egin zuen arte.\nEz dira rol txikiak: Durov antzerkian eta zinemaren heroiak\nZirrindulari ospetsuen dinastia ospetsu baten ondorengo gisa, Lev Durov, haurtzarotik, antzerkiarengana zuzendua, antzerki estudioan ikasi zuen eta ondoren eskolan Moskuko Antzerki Eskolan sartu zen. Bere graduazioen ondoren, aktore gaztea Central Children's Theater-era gonbidatu zuten. Lev Konstantinovitxen lana harro zegoen. Esan zuen inork ez zuela hodeiak, lapikoak eta gazte pepinoak bezalako rolak harro ditzakeela. Durovek umore izugarria izan zuen!\nLev Durov 12 urterekin\nHaurrentzako antzerkian Durovek Anatoly Efrosekin bat egin zuen. Aktoreak bere zuzendaria aurkitu zuen eta, ondoren, lehenengoa Lenkom-era joan zen, eta, ondoren, Malaya Bronnaya antzerkira. Elkarrekin 27 urte daramatzate lanean. Efros Durov-en zuzendaritzapean antzerkiaren historiara sartu ziren irudi galeria bat sortu zuen: Tybalt in Romeo eta Juliet, Chebutykin in The Three Sisters by Anton Chekhov, Yago in Othello, Zhevakin in The Marriage, Nozdrev in " Errepidea. " Don Juan-ren Sganarelle-ren irudia mundu osoko aintzatespena jaso zuen. Hala eta guztiz ere, aktore izendatu zuen bere onena paperean Snegireva "Brother Alesha" Dostoievski arabera - txiki txiki nahi ez duen gizon baten papera. Aktoreak esan zuen drama bat ere bilatu behar duzula komedia-rol bat izan zela eta, ondoren, rolak arrakasta izango duela.\nLev Durov gazteak\nAnatoly Efrosek esan du "Durov-ek bere osotasunarekin duen rola batzen du. Bere atzeraeraginek ez dute mugak ". Efrosovskaya "Ezkontza" famatua Edinburgheko jaialdi batean agertu zenean, tokiko egunkariak idatzi zuen "merezi du antzezlana Lev Durov jolasgaindiko jolasak direla". Aktorea oso harro dago titulu honekin.\nAntzokian eta zinemagintzan 50 urte daramatzan lanak Durov-ek ehun berrehun baino gehiago jokatu ditu komikotara, dramatikoa eta baita heroikoa ere. Bere heroiak ez ziren inoiz nagusiak, baina abangoardian egon gabe, ikusleek gogoratu zuten karisma batekin.\nZinemako Gloria Durov-era joan zen 1961ean, "Bederatzi egunen urtebetetzea" filmean. Aktorea oso ezaguna bihurtu zen. Durov-ek filmatu zituen margolan ospetsuenak: "17 Moments of Spring", Tatyana Lioznova, "I'm Walking in Moscow", Georgy Danelia, Vasily Shukshin-en "Red Kalina", eta "The Great Change", "D'Artagnan eta Three Musketeers" Boulevard des Capucines-eko gizonak. " Prestokvashinok Sharik dioen ahotsa da. "Ez izan beldurrik, ni zurekin! 1919 "(2013) Gussman Lev Durov protagonista izan zen azken filmea izan zen.\nLeonid Kanevsky, Lev Durov, Anatoly Efros eta Andrei Mironov\nDurovek aktore on batek beti eszenatokian jarri eta% 100 filmatu du. Ezin duzu zeure burua justifikatu: gaixorik nago, nekatuta nago. Aktoreak errespetatu zituen profesionalek eta sekula ez zen sekula menderatu, inoiz hacked.\nLev Durov bizitza eta familia pertsonala\nAktorea 55 urte zituela ezkondu zen Irina Nikolaevna Kirichenko aktorearekin, eta horri esker, Moskuko Arte Antzokiko Eskolan ikasi zuen. Bere alaba, Ekaterina Lvovna Durova, 1959an jaio zen, bere gurasoen urratsak jarraitzen zituen. Orain, Errusiako Artista Ohorezkoa da. Katya Nabil (1979an jaio zen) Abakan Puppet Theatre komisario gisa lan egin zuen. Orain itzuli zen Moskun bere senarrarekin, GITISeko musika saileko ikasketak egiten zituen bitartean. Vanya-ren biloba (1986), Unibertsitateko Giza Zientzien Fakultatean lizentziatua, argazkilaritza gustukoa da.\nLev Durov bere alaba "Meteor" antzezlanarekin\nArtistarekin egindako azken elkarrizketa\nJohn Travolta ospetsua eta oldarkorra\nTatiana Vasilyeva aktorea\nAktore ospetsuenetakoen bizitza\nAndreichenko Natalia biografia\nValentin Gaft aktorearen biografia\nIkuskizuneko negozioen izarrak eta txakurrak\nNatalia Bochkareva aktoresaren biografia\nEz kontaktu masajea kontrakoa\nZer antisorgailu hartu behar dut entrega ondoren?\nSpaghetti gazta saltsarekin\nKsenia Sobchak Ivan Urgant ondoan ezarriko da\nEtxe egokia zaintzen\nHoroskopoa 2017ko abendura - Sagittarius emakumezkoak - Tamara Globa eta Angela Pearl-i\nNerbioak muga direnean\nArropa estilo eskandinavarra\nUdaberriko soinekoak 2008\nTarta gerezi tomateekin\nHaurtzaindegia arropa eta oinetakoak\nFamilia ugariko seme-alabak dituzten umeak


Gabonetako argiztapenak LED bonbillak erabiliz gero, elektrizitate-kontsumoa murrizten da eta seguruagoak dira | Consumer\nGabonetako argiztapenak LED bonbillak erabiliz gero, elektrizitate-kontsumoa murrizten da eta seguruagoak dira\nEz dute urarekin zirkuitulaburrik izateko arriskurik, ez dute azala ukitzen eta ez dute argiari lotutako berorik igortzen\nMadrilgo Lledra-Europako Unibertsitateko (UEM) kideek esan dute Gabonetako argiztapenak Diodo Igorle (LED) teknologiako bonbilla berriak erabiltzen baditu, elektrizitate-kontsumoa murrizten laguntzen duela. Bonbilla horiek ere askoz seguruagoak direla erakutsi dute, ez baitute urarekin zirkuitulaburrik izateko arriskurik, ez eta azala ukitzean erretzeko arriskurik ere, argiari lotutako berorik ez igortzeaz gain, gehitu egin zituzten.\nJosé Luis Candía katedraren koordinatzaileak azaldu zuenez, “segurtasuna oso kontuan hartu behar da, batez ere haurrak dauden etxeetan”. Izan ere, segurtasuna dela eta, “ez dio kalterik egiten, ez dekolorazioagatik, ez su-arriskuagatik, jartzen diren altzariak”. Segurtasun abantaila horiez gain, Eraikuntza Eraginkorreko eta Energia eta Ingurumen Errehabilitazioko Katedraren eta Unibertsitate Masterraren zuzendariak, Susana Moreno Eraikuntzako Goi Zentroan 2010etik aurrera emango denak, energia aurreztearen eta kontsumoaren ondoriozkoak gehitu zituen.\n“Horrelako bonbilla batek ohiko bonbillak baino %50 gutxiago kontsumitzen duela zenbatesten da, eta, beraz, hiru urtean kontsumitzaileak egindako inbertsioa berreskuratzen du”, esan zuen Morenok. LED baten batez besteko bizitza 50.000 ordukoa da (zortzi ordu egunean, 13 urte ere iraun dezake); beraz, Candiaren iritziz, horiek eskuratzeko “diru gehixeago” inbertitu behar bada ere, “epe ertain-laburrean inbertsioaren itzulera oso azkarra ematen dute”.\nAurreko Gabonetan, guztira 15.000 tona CO2 isuri ziren atmosferara. Hori dela eta, Morenok adierazi zuen “gaur egun beharrezkoa eta interes soziala dagoela energia-eraginkortasuna eta ingurumen-jasangarritasuna lortzeko, eta horretan diseinuak lotuta egon behar duela”. Era berean, adierazi zuen “argiztapen hori oso garrantzitsua dela bai kontsumoak murrizteko, bai osasunerako onurak lortzeko; beraz, etxea ezin da testuinguru horretatik kanpo geratu”.\nbonbillak elektrizitate-kontsumo iluminación navideña-eu led bonbillak seguruak


Eguraldia Euskadin | Euriam, hotza eta txingorra, astearen hasieran | EITB Eguraldia\nEuria, txingorra eta hotz handiagoa, astearen hasieran\nSegurtasun Sailak abisu horia ezarri du astelehen zein astearterako, elurra, izotza eta olatuengatik. Tenperatura maximoa nekez helduko da 9 gradura, eta elurra 400 metrotik gora egingo du.\nEguraldiak okerrera egingo du aste hasieran. EITB.\nAstelehenean are gehiago ezegonkortu eta trakestuko da eguraldia. Ipar-mendebaldeko haizea zakar ibiliko da. Hodei multzo beltzak sartuko dira itsasaldetik eta prezipitazioa gogotik egingo du ipar partean, tarteka ekaitzak jo eta txingorra ere botako du, ipar partean batez ere. Euria hegoaldera ere iritsiko da, baina gutxiago egingo du.\nTenperaturak behera egingo du; maximoak 5 eta 9 ºC artean izango dira. Elur-maila 400-500 metrora jaitsiko da, noizbehinka 300 m-ra, baina goizean igo, eta eguerditik aurrera 400-600 metrora egongo da.\nAsteartean ere lepo beretik izango du burua eguraldiak. Prezipitazioa oso ugaria izango da ipar isurialdean, gogotik botako du, batez ere egunaren lehen partean. Goizaldean elur-kota 400-600 metrora egongo da, eguerdian 900-1000 metrora igoko da, eta iluntzean 700-800 metrora jaitsiko da berriro.\nHaizeak ipar-mendebalderik zakar joko du oraindik ere eta tenperatura maximoak 4 eta 10 ºC-ren bueltan geratuko dira.


Hizkuntzen arteko ukipena ugarituz doa globalizazioaren erruz | Deusto's Littera Media\nHome > Basque Language, Languages\t> Hizkuntzen arteko ukipena ugarituz doa globalizazioaren erruz\nNovember 21, 2011 Alatz Gangoiti\tLeave a comment Go to comments\nGainera, hizkuntzen arteko ukipena ugarituz doa globalizazioaren erruz. Garraio modernoek eta informazioaren eta komunikazioaren teknologia berriek produktuen, biztanlerien, ideien edota jakintzen mugimenduak errazten dituzte, eta hizkuntza-ukipena ere bai.\nHizkuntza bat, herri baten kulturaren goreneko espresioa da eta beraz, hizkuntza bat zabaltzen denean berarekin batera karga kultural handi bat darama inguruko kulturetan eragina izanez. Hala ere, ukipenean dauden hizkuntzak beti daude lehian eta egoera hau larritzen duten prozesuek ez dute batere laguntzen, diglosia bezalako prozesuek adibidez. Joshua Fishmanen ustez, diglosiarik gabe, esan nahi baita hizkuntza-funtzioen banaketarik gabe, orekatutako elebitasun sozial egonkorra ezinezkoa da. Izan ere, norbanako elebidun orekatuak sortzen dituen gizarteak bi hizkuntzetatik bat baztertuta utziko du, funtzio-multzo batentzat eta berarentzat bi hizkuntza behar ez dituelako. Mackeyk ere esaten zuen komunitate elebidun independenteak ez duela elebiduna izateko arrazoirik.\nEuskal Herriaren kasuan, euskaldunak erdara ikastera behartuak izan dira eta erdaldunak euskara ikastera, aldiz ez, nahiz eta garai batean Euskal Herriko gune batzuetan bizitzeko, euskara ikastea beharrezkoa zen. Hemen, euskara, gaztelania eta frantsesa ukipen-hizkuntzak dira, baina euskara gutxiengoaren hizkuntza bilakatu da denborarekin; gaztelania edo frantsesa, aldiz, kanpotik etorri dira eta gehiengoaren hizkuntzak bilakatu dira, funtzio eta esparru formalez gain, funtzio eta esparru informalak bereganatuz euskaldunek euskara galtzen duten neurrian. Horrela, hizkuntzen arteko harremanak direla eta, gauza jakina da hizkuntza asko desagertzen ari direla eta badirudi ehunka joango direla betiko hurrengo urteetan, eta euskararen kasua ez da aparteko kontu bat.\nPello Salaburu (2011-05-17),”http://www.ehu.es/seg/gizt/1/3“\nIbarra Murillo, Orreaga (2006) Hiru hizkuntzaren arteko ukipena. Frantsesa, gaztelania, euskara, Piriniotako ibar batean“http://hedatuz.euskomedia.org/4077/1/21179193.pdf“\nArkaitz Zarraga, Jean-Baptiste Coyos, Jone M. Hernández, Lionel Joly, Imanol Larrea, Loren V. Martínez, Belen Uranga eta Paul Bilbao, Gazteiz (2010), Soziolinguistika Eskuliburua, “http://www.euskara.euskadi.net/r59-738/es/contenidos/informacion/argitalpenak/es_6092/adjuntos/SOZIOLINGUISTIKA_ESKULIBURUA-azkena.pdf“\nTalde-jakintza, mikroblogintza… eta mundua Social networks, powerful weapons in the Arab Spring


Sarrionaindia — Eibar.ORG | Eibarko peoria\nHemen zaude: Hasiera / Blogak / Markos Zapiain / Sarrionaindia\nMarkos Zapiain 2012/01/23 15:03\nJoera poliziako itxuraz inozo bat tara bilakatu daiteke adinak aurrera egin ahala, larritu eta obsesio bihurtu. Bada jendea gauero 30 aldiz jaikitzen dena etxeko atea ondo itxi ote duen egiaztatzera. Hamaseigarrenerako badaki ziur ondo itxi duela baina hala ere ezin du eragotzi berriro ere jaiki eta pasilloko joan-etorria egitea pijama jantzirik. Oso gaizki pasatzen du, bizia izaten da antsietatea. Terapiaren bat lagungarria izan liteke halako larridura arintzeko.\nBadira bosturteko batzuk irakurtzean maiz gertatzen zaidala hitzen esanahiari baino gehiago hizkien itxurari egoten naizela adi. Bulkada kontrolatzaile horrek harrapatuta, saiakeran edo nobelan gertatzen denak ihes egiten dit. Berriki zenbait idazle bi puntuen ondoren maiuskula erabiltzen hasi dira, Pío Barojaren eta Valle-Inclánen bidetik. Adierazi nahi balute bezala: puntu baten ostean maiuskula badator, arrazoi handiagoz puntu biren ostean. Orain arte, bi puntuen ondoren, komatxoak irekitzen baldin baziren, orduan bai, maiuskula; orobat, bi puntuen ondoren lerro berean jarraitu beharrean aparte egiten bazen; bestela ez. Aspaldion, aitzitik, dena ari da nahasten. Batzuk batetan eta kontutan idazten tematzen dira. Azterketak zuzentzen hasi eta burutik jota amai dezakezu.\nLarriena Sarrionandiarekin gertatzen zait. Ez berak idatzitakoarekin, baizik eta abizen horrekin. Badira urteak eta urteak irakurtzen dudan aldiro idatzirik dagoena Sarrionandia ala Sarrionaindia ote den egiaztatu behar izaten dudala. Idazlea Sarrionandia da, baina askok Sarrionaindia idazten dute, batez ere erdaldunek; Onaindiarekin nahastuta, beharbada. Beti gelditu behar izaten dut, letraz letra aztertu. Denbora galtzen dut, urduri jartzen naiz. Ez du ezertarako balio. Inoiz ez diot gutun bat idatzi egunkariko zuzendariari Sarrionaindia irakurri behar izateagatik kexuz. Ondo idatzirik topatu, zein txarto, berdin-berdin dio. Eta ezin hala ere kontrolatzea eragotzi.\nAre okerrago: irakurtzen duzu Paul Austerren eleberri bat, Jim Thompsonena, eta badakizun arren ezinezkoa dela Sarrionandia edo Sarrionaindia hitza ager dadin, noizbehinka orrialdeari gainbegiratu azkar bat ematen diozu Sarrionaindiaren baten bila, badaezpada ere.\nMilaka eta milaka aldiz irakurri dut abizen hori, eta beti aztertu behar izan dut. Hil arte gelditzen zaizkidan urteetan ere horrela jarraituko du obsesio nazkagarri honek? Baten batek zioen irakurtzea plazer handia dela; erantsi beharra dago: ez beti.\nMarkos, Oier, baduzue hemen tarte baterako denborapasa:\nSarrionandia Sarrionaindia Sarrionandia Sarrionaindia Sarrionaindia Sarrionaindia Sarrionandia Sarrionandia Sarrionaindia Sarrionandia Sarrionaindia Sarrionaindia Sarrionaindia Sarrionandia Sarrionandia Sarrionaindia Sarrionandia Sarrionaindia Sarrionaindia Sarrionandia Sarrionaindia Sarrionaindia Sarrionandia Sarronandia Sarrionandia Sarrionandia Sarrionandia Sarrionaindia Sarrionandia Sarrionaindia Sarrionaindia Sarrionaindia Sarrionandia Sarrionandia Sarrionaindia Sarrionandia Sarrionaindia Sarrionaindia Sarrionaindia Sarrionandia Sarrionandia Sarrionaindia Sarrionandia Sarrionaindia Sarrionaindia Sarrionaindia Sarrionandia Sarrionandia Sarrionaindia Sarrionandia Sarrionaindia Sarrionaindia Sarrionaindia Sarrionandia Sarrionandia Sarrionaindia Sarrionandia Sarrionaindia Sarrionaindia Sarrionaindia Sarrionandia Sarrionandia Sarrionaindia Sarrionandia Sarrionaindia Sarrionaindia Sarrionaindia Sarrionandia Sarrionandia Sarrionaindia Sarrionandia Sarrionaindia Sarrionaindia Sarrionaindia Sarrionandia Sarrionandia Sarrionaindia Sarrionandia Sarrionaindia Sarrionaindia Sarrionaindia Sarrionandia Sarrionandia Sarrionaindia Sarrionandia Sarrionaindia Sarrionaindia Sarrionaindia Sarrionandia\nKaixo markos: ba, zure abizenarekin gertatzen zait niri ordea, inoiz ez dakit zapiain edo zapirain den, eta r hori non galdu ote den. Agian mar-mar/kos-kos horretan....


Donibane Garazi: Libertimendua 2016 Xibandiarrak — dantzan.eus\nHemen zaude: Hasiera › Bideoak › Donibane Garazi: Libertimendua 2016 Xibandiarrak\nDantza-jauzi luzeenetakoa da honako hau, hainbat urrats eta erritmo aldaketa dituena. Guilcherren esanetan, XX. mende hasieran oso gutxitan dantzatu ohi zen. Dantza-jauzi oso zailtzat hartu izan da. Dantzari bikainentzat harrotasun arrazoi zen dantzan egiten jakitea, nahiz eta oso gutxitan dantzatzeko aukera izaten zuten. 1914 aurretik, Larraiñen hiru-lau dantzarik zekien Xibandiarrak dantzatzen, eta aldiz Moneinak dantzatzeko gai ziren berregoitamarretik gora.\nSagasetan esanetan dantza lehiaketetan erabiltzen zen. Adibidez, 1897an Donibane Lohizunen egin ziren primaketan, dantzariek muxikoak, gibandriak, lapurtarrak eta makila-dantza eman behar izan zituzten. Atharratzeko 1930eko primakan ere chibandriak dantzatu zuten. Luzaiden luzaroan dantzatu gabe zegoen, baina adin bateko dantzariek buruan zuten eta Sagasetak jaso zien. Sei minutu inguru hartzen ditu dantza-jauzi honek.\nIzenari dagokionez hainbat aldaerarekin ezagutu da. Gibandriak erabili zuen Guilcherrek eta Xibandiarrak Sagasetak, baina Guilcherrek berak honako beste aldaera hauek guztiak jaso zituen: Xibandierrak, Xibandiarrak, Xivandierrak, Xivandiarrak (Lapurdi eta Nafarroa Beherean), Xibandriak, Gibandriak, Givandrik (Zuberoan), Gibandre, Gibandrie, Gibandries, Gibaudrie (Biarnon).\nEsanahia ere ez dago argi. Zaldia esateko hitz gaskoia, 'chibau' eta emakumea esateko "anderea" euskal hitzaren arteko lotura izan ote daiteekeen proposatzen du Guilcherrek, baina ziurtasun handirik gabe.\nGaraztarrak taldeko dantzariak ageri zaizkigu irudiotan, Donibane Garazin eskainitako Libertimenduaren baitan Xibandiarrak jauzia dantzatzen. Antrexataka edo Jauzika dantzatzen dute, eta honako urratsa segidarekin:\nErdizka, erdizka, zote (X2)\nZote, erdizka, dobla, erdizka, erdizka, erdizka\nKontrapasak, ezker, kontrapasak, eskuin (X2)\nKontrapasak, antrexatak, kontrapasak, erdizka (X2)\nEzker, eskuin, erdizka, lau urrats\nEskuin, ezker, erdizka, lau urrats\nKontrapasak eta erdizka (X4)\nKontrapasak eta antrexatak, kontrapasak eta erdizka (X2)\nEzker, erdizka, ezker, antrexatak eta fini\nIrudiak: Eire Vila. Libertimendua, Garaztarrak, Xibandiarrak, Donibane Garazi, 2016-02-07.


FERNANDO MAIZTEGIREN OROIMENEZKO XXXIX ZARAUTZKO ARGAZKI RALLYA. – Zarauzko Argazkizale Elkartea\nJEITSI LEHIAKETAREN OINARRIAK\nANTOLATZAILEA: Zarauzko Argazkizale Elkartea.\nEGUNA: 2022ko maiatzaren 15an.\nMODALITATEA: Argazki DIGITALA kalitate goreneko JPG formatoan. Rally hasieran memoria txartelak hutsik egon behar du. Nahi dituzuen bezain beste argazki atera ditzakezue. Ezabaketa librea onartzen da. Argazkiak trukatzea guztiz debekatuta dago.\nGAIAK: Rallya hasi aurretik zehaztuko dira.\nIZEN-EMATEA: Zarauzko Argazkizale Elkartaren egoitzan, (EBRO Etxea) hau da, Zumalakarregi, 16 – 2. solairuan, goizeko 9tatik 10ak arte. Izen-emate prezioa 10,00 €. Hamasei urtez azpiko parte-hartzaileentzat dohakoa izango da.\nARGAZKI-TXARTEL DESKARGA: Partaide bakoitzak ZAEn egoitzan, 13tatik 14ak bitartean, gehienez 36 argazki aukeztu ditzake, lehen kontroleko argazkia barne, eta PC baten deskargatuko dira.\nAUKERAKETA: Partaide bakoitzak gai bakoitzari buruz argazki bana aukeratuko du eta e-mail bidez 2022/05/22 baino lehenago rallyzarautz2022@gmail.com era bidali beharko du, partaidearen zenbakia eta gai bakoitzeko argazkiaren zenbakia adieraziz.\n– 160,00 € eta “Andra Mari Erregina” trofeoa.\n– 130,00 € eta trofeoa.\n– 100,00 € eta trofeoa.\nRallyko argazki ederrenarentzat 80,00 €ko saria.\n16 urtez azpiko lehen sailkatuari trofeoa.\n* Sariek dagokien zerga atxikipena jasango dute.\nSARI BANAKETA: Ekainaren 17an Torre Luzea erakusketa aretoan.\nSaritutako argazkak antolatzaileen esku geratuko dira, hauek argitaratzeko eskubidea edukiko dutelarik, beti ere egilearen izena agerian jarriz.\nRally honetan izena eman eta parte hartzeak, oinarriak guztiz onartzea dakar, eta zehatu gabeko gorabeheraren bat gertatuko balitz, Batzorde Antolatzailea arduratuko da berau bideratzeaz.\nZarauzko Argazkizale Elkarteak, ez du bere gain hartzen ekintza gara-tzen den bitartean pertsonengan, argazki ekipoetan edota edozein ondasunetan sor daitezkeen kalte edota hondatzearen aurrean inolako erantzukizunik.\nEkintzan parte hartzen dutenak izango dira euren buruaren, argazki ekipoen eta ondasunen arduradun bakarrak, eta baita ekintza garatzean hirugarrengoei eta bere ondasunei sor lekizkiekeen kalteenak ere.\nEkintza honetan parte hartzeak berekin dakar arauok erabat onartzea.


Barrundiakoak Angiozarko eskola txikia ezagutzen - Gipuzkoako Eskola Txikiak - Gipuzkoako Eskola Txikiak eskola, herri eta auzo txikiak bizirik!\nUrtarrilak 3ko arratsaldean kafe tertulia prestatu genuen Barruandiako lagunekin egoteko. Barrundia, arabako udala da. Uribarri-Gamboa urtegitik Agurain bitartean dagoen udalerria da. Aizkorri-Aratzen hegoaldeko magaleko oinetan aurkitzen diren 13 udalerrik osatzen dute. Udalerri horretako herri nagusia Ozaeta da.\nGurean egon ziren eskola txikia zer den eta nola antolatzen den jakin asmotan. Beren udalerrian, egun, ez dago eskola publikorik antolatuta eta Gasteiz edota Agurain aldera jo behar izaten duten beren seme-alabek ikastera. Urratsak eman nahi dituzte bailaran bertan eskolak jaso ahal izateko.\nLuze ta zabal jardun genuen. Bidea luzea duten arren, gogotsu ikusten ditugunez, animozko hitz hauek aurrera ekin diezaioten!\nEskola txikiak herri biziak!\nMikeo alkateak eta beste lagun batzuk ere parte hartu zuten.\nTXITAK INKUBADORAN from angiozar eskola on Vimeo. ipuin IBILBIDEA euskara AMANCAY ikastaroa nazioarteko bizimodua festa abenturak tanborrada inauteria inurria altxorraren kutxa bisita ENTSALADA LAGUNTXO tailerra adin olentzero eguraldi down AZTERTZEN intsektua Musika MUSIKARIA COOKING GOZATU klipa natura GELAK MOZORROA ingelera bolondres sariduna JANARIA katu platanoa EZ DA TXISTORRARIK FALTA IZAN !!! HEMEN ARGAZKI BILDUMAREN AURRERAPENA.ONDO PASA IÑAUTERIETAN !!!! europa TOPAKETAK duatloi ageda eguna ARGAZKIAK EURIA bixita mad kontaketa irudia basoa zozketa neska pirritx IBAIA oporrak hitzkuntza JOLASA Guraso elkartea KRISTINAENEA liburu baratza grabazioa ipuina aste santua SUKALDEA klima errezeta batidoa aldaketa urtebetetzea futbol gorria esperimentu Ostadar zelai arotzenea gonbidatu ilusio ZABORRA PAILAZOAK Imanol Mercero porrotx #irteera koplak Martxoak 8 saskia JAIA Txirrita BIKAINA KIROL paseotxoa programa DESFILE ETA MOZORRO FESTA IZAN DUGU zaindu danbor liburua science igeriketa HAMAIKETAKOA HaurHezkuntza zientzia planeta ikasleak kontalari tresneria egunerokoa kutxa bidaia txokolatea proiektu Igeldo NAHIKOA DANTZA ELURRA lorez bideo TRIPAKADA munduko zuhaitz bizipenak didaktikoa NEURKETA ukendua JANA Elkarrizketak AGENDA topaketa Ereñotzu ipuinak #ESKOLA FESTA koloreak unitate AKURIUM KORRIKA liga xumea Danio ingurunea eskea Introduzca el texto aquí MUTIL oilasko txandaka murala hiriburu EMAKUMEA PETER PAN proiektua ekitaldi TOLOSA antzerkia familia etxea osteguna altxorra park txangoa sindromea hirutxulo ereñotzu GIZON tomatea bizirik barria baserria mari UDALETXEA BERDINTASUNA martxoa gona GAZTAINA SOKATIRA GAUR GOIZEAN OSTEGUN GIZENA OSPATU DUGU ESKOLAN amaia zapaburu GAZTAÑAGA eskola udaberria eguraldia imanol yogurra txistorra 21 san sebastian GABONAK lana txiki BALEA artoa irteera sukaldaritza igela PROIEKTUAK santa AUTOBUSA marrazoak hiruhilekoa


'Ocho apellidos vascos'en bigarren zatia | 'Mamitsuagoa' izango da\n'Ocho apellidos vascos'en bigarren zatia 'mamitsuagoa' izango da\nGidoia “oso gordin” dago oraindik, baina, Diego San Jose gidoilariak iragarri duenez, apirilean hasi nahi dute filmatzen.\n'Ocho apellidos vascos'ek errekor guztiak hautsi ditu\nAsmoak gauzatuz gero, "Ocho apellidos vascos"en bigaren zatia 2015eko amaiera aldera egongo da zinemetan, eta Diego San Josek, filmaren gidoigileetako batek aurreratu duenez, lehenengoak bezala, "jolasak" izango ditu, baina independentea eta gai aldetik "mamitsuagoa" izango da.\nSan Josek Kordoban egin ditu adierazpenok, gidoigileen biltzar batean, eta espainiar filmik arrakastatsuenaren jarraipenaren gidoia "oso gordin" dagoela gaineratu du.\nDiego San Jose eta Borja Cobeaga "Ocho apellidos vascos"en gidoigileek bi aste soilik daramatzate bigarren zatiaren gidoian lanean, eta uda "bizia" izango dutela aitortu du San Josek. Gainera, lehen zatiko protagonistak, Dani Rovira, Clara Lago, Karra Elejalde eta Camen Machi, bigarrena pelikula egiteko ezinbestekoak direla adierazi du.\nBigarren zatia 2015eko apirilean filmatzen hasi eta urte amaierarako prest edukitzea da lantaldearen helburua, nahiz eta, San Joseren hitzetan, "komediaren kalitate ona lanak amaitzeko premiaren aurretik jarriko dugun".\nHala ere, gidoigilea jakitun da "inoiz" ez dutela lehenengo zatiaren arrakasta errepikatuko; izan ere, Martinez Lazaroren filmak 56 milioi euro bildu zituen zinemetan.